Beynəlxalq Müsabiqələr laureatı Aydan Cəfərovanın məzun konserti keçirilib - + FOTOLAR (AZpress.AZ – Nəriman İsmayılov)\nBeynəlxalq Müsabiqələr laureatı Aydan Cəfərovanın məzun konserti keçirilib + FOTOLAR (AZpress.AZ – Nəriman İsmayılov)\nAZpress.AZ xəbər verir ki, 24 dekabr 2018-ci il tarixində Ü.Hacıbəyli adına Bakı Musiqi Akademiyasının Böyük zalında həmin təhsil ocağının magistri, Beynəlxalq Müsabiqələr laureatı Aydan Cəfərovanın məzun konserti keçirilmişdir.\nMüəllim və konsertin bədii rəhbəri BMA-nın dosenti, fəlsəfə doktoru Könül Hüseynovanın təşəbbüsü ilə ərsəyə gələn konsert maraqlı, rəngarəng və əsrarəngiz nömrələri ilə tamaşaçıların yaddaşlarında unudulmaz izlər buraxdı.\nBelə ki, konsert proqramında səslənən R.Leonkovallonun "Məshəkəşilər" operasından Proloq, Y.Sibeliusun 1 saylı "Mazurka", S.Raxmaninovun və P.İ.Çaykovskinin romansları, Q.Qarayevin "Yeddi gözəl" baletindən "Vals", A.Piatsolonun "İnvierno Porteno" ("Qış") triosu solistlər - Azərbaycan Respublikasının əməkdar artistləri Anton Ferştandt (vokal), Əyyub Quliyev (cello), Respublika və Beynəlxalq müsabiqələr laureatı Mahir Tağızadə (vokal), BMA-nın magistri Renata Əbubəkirova (violin) və konsertin səbəbkarı Aydan Cəfərovanın (fortepino) özünəməxsus, rəngarəng təfsir məharəti, yüksək ifaçılıq ustalığı ilə konsert izləyicilərinin böyük marağına səbəb oldu.\nKonsertin ən maraqlı məqamları isə Ş.Qunonun "Faust" operasından Mefistofelin kupletləri və Kilsə önündə səhnədən Mefistofel ilə Marqaritanın dueti idi.\nBelə ki, ilk dəfə olaraq BMA-nın səhnəsində bu əsər opera variantında olduğu kimi solistlərdən əlavə xor və orqanın müşayiəti ilə ifa olundu.\nMefistofelin kupletlərində vokalçı Anton Ferştandtın bir vokalçı kimi yüksək səviyyəli oxu tərzi, son dərəcə təbii və yüksək artistik məharəti oğlanlar xorunun üzvlərinin Mefistofel ilə canlı, dinamik ünsiyyəti ifaçıların peşəkar xüsusiyyətlərin göstəricisi kimi dəyərləndirilə bilər.\n"Mefistofel ilə Marqaritanın dueti" səhnəsi isə bütün izləyiciləri öz cazibə qüvvəsi və əzəməti ilə ovsunladı. Könül Hüseynovanın maraqlı ideyaları ilə zənginləşən səhnə əsl opera ab-havası yaratmış oldu. Pianoçunun giriş mövzusunu səhnə arxasında ifa etməsi, daha sonra orqan ifaçısı Gülnar Mirqasımın orqanda ifası zamanı açılan pərdələr, bu anda kilsəyə dua etməyə gedərkən əllərində şam ilə görünən Əməkdar artist Yulizana Kuxmazovanın rəhbərliyi ilə Bakı Musiqi Akademiyasının tələbə xorunun üzvləri , onlarla birgə Marqarita ilə pianoçunun əllərində şamla, səhnəyə obrazlı gəlişləri çox böyük maraqla qarşılandı. Marqaritanın ilk mövzusundan sonra Mefistofelin səhnədən deyil, məhz zaldan ifası isə əsərin bədii təsir gücünü artıran amillərdən idi. Oxuyaraq aramlı addımlarla səhnəyə qalxan Mefistofel bütün lənətini Marqaritaya yağdıraraq onun cəhənnəm odunda yanacağı obrazını çox böyük təbiiliklə yaratmış oldu. Marqaritanın ümidlə yandırdığı şamların Mefistofel tərəfindən söndürülməsi isə Marqaritanın arzularının puç olmasını təzahür etdirən amillərdən idi.\nMarqarita obrazını canlandıran Azərbaycan Respublikasının əməkdar artisti Fəridə Məmmədova yüksək peşəkarlıq qabiliyyətini bir daha sübüt edərək tamaşaçıların böyük alqışlarını qazandı.\nPianoçu Aydan Cəfərovanın solistləri böyük həssaslıqla duyma məharəti, onlarla obraz və bədii cəhətdən əsərlərə maraqlı və yeni ifaçılıq çalarları bəxş etmə bacarığı və burada dosent Könül Hüseynovanın bir müəllim və bədii rəhbər kimi yüksək peşəkar keyfiyyətləri konsertdə iştirak etmiş musiqiçi professor-müəllim heyəti tərəfindən yüksək qiymətləndirildi.\nKonsertin sonunda Yulizana Kuxmazovanın yüksək peşəkarlıqla idarə etdiyi xor kollektivi ilə Aydan Cəfərova tərəfindən bis çağırışına ifa olunana "Wish you a Merry Christmas" mahnısı isə bütün izləyicilərə yeni il qabağı gözəl musiqi hədiyyəsi olaraq konsertin bayram əhval-ruhiyyəsində yekunlaşmasını şərtləndirdi.


“Şou üçün mahnı oxuyuram" - Mikayıl CAVAB VERDİ | Redaktor.az\n“Şou üçün mahnı oxuyuram" - Mikayıl CAVAB VERDİ\n18:25 14.06.2019 88\nÖtən gün Xəzər TV-də yayımlanan 5/5 verilişində müğənni, bəstəkar Hacı Nazimin aparıcı Mikayıl Güləddinoğlu haqqında dedikləri müzakirələrə səbəb olub. O, aparıcının müğənnilik etməsini tənqid edib, münasibətlərinin soyuq olduğunu bildirib:\nO, “Mikayılda nə pisdi, nə yaxşı” sualına belə cavab verib:\n“Aramız yaxşı deyil. Azəri qızı Günellə uşaqlıq dostu olmuşuq. Mikayıl bir dəfə verilişdə şou çıxardı ki, guya Günelə elçi getmək istəmişəm. Onun açdığı veriliş nədir? Bayağılıqdan danışır. Pisi yaxşı kimi təqdim edir. Özü də oxumağa başlayıb. Onun oxuduğu kimi musiqi var? Necə təqdim edir efirə?”.\nDeyilənlərlə bağlı aparıcı Mikayil Güləddinoğlu ilə əlaqə saxladıq. Redaktor.az-a açıqlama verən aparıcı bildirdi ki, onu düzgün tanımırlar:\n“Bizim heç vaxt yaxşı əlaqəmiz olmayıb. Görüşəndə salamlaşıb, keçmişik. O ki qaldı elçilik söhbətinə, 10 il bundan öncə “Olduğu kimi” adlı verilişin aparıcısı olmuşam. Oranın ssenarisində şou naminə maraqlı məqamlar yazılıb. O formada informasiyanı təqdim etmişəm. Məni səhv anlayıb yəqin. Mən müğənni deyiləm, sadəcə müəyyən sözlər yazıb, ona uyğun musiqilər hazırlayıb, ifa etmişəm. Şou naminə edirəm. Bir neçə gün öncə üz-üzə gəldik, salamlaşdıq. Niyə edib, bilmirəm”.


Fərid Nəbiyevdən növbəti dubl və 17-ci qol » Football-plus.az\n24 apr, 19 - 15:16 491\nÇexiyanın gənclər liqasında əsas mərhələnin 4-cü turunun oyunları keçirilib. U-21-in üzvü Fərid Nəbiyevin formasını geydiyi “Slaviya” növbəti matçına çıxıb. Sözügedən kollektiv doğma meydanda “Çeske Budeyevitse” ilə üz-üzə gəlib. Futbolçumuzun komandası bu oyunda böyükhesablı qələbə qazanıb - 6:0. Nəbiyev bu görüşün iştirakçısı olub. O, start heyətində meydana çıxıb və 68-ci dəqiqədə əvəzlənib. Komandasının vurduğu qollardan ikisinə də Fərid imza atıb. Nəbiyev 11-ci dəqiqədə matçda hesabı açıb, 54-cü dəqiqədə isə hesabı 4:0 edib. Beləcə həmyerlimiz mövsümdəki qollarının sayını 17-yə çatdırıb. “Slaviya”nın U-21 komandası hazırda 7 xalla 10 komanda arasında 3-cü pillədə qərarlaşıb.\nU-21-in digər üzvü Arziman Rizvanovun çıxış etdiyi “Bohemians” isə 4-cü turda səfərdə “Liberets”lə üz-üzə gəlib. Qonaqlar üç cavabsız qolla məğlub olub. Rizvanov start heyətində meydana çıxıb və 34-cü dəqiqədə əvəzlənib. 16-cı dəqiqədə isə milli üzvü sarı vərəqə ilə cəzalanıb. “Bohemians”ın U-21 komandasının hazırda 6 xalı var və 10 komanda arasında 4-cü yerdədi.\nTürkiyənin 1-ci liqasında isə 30-cu turun matçları baş tutub. Ufuk Budakın şərəfini qoruduğu “Boluspor” “doğma divarlar” arasında “Qazişəhər Qaziantep”lə münasibətlərinə aydınlıq gətirib. Meydan sahibləri 1:0 hesablı qələbə qazanıb. Ufuk ilk dəqiqələrdən meydanda olub və sona qədər oynayıb. “Boluspor”un 46 xalla 18 iştirakçı arasında 9-cu yerdə olduğunu da qeyd edək.\nEmil Balayev ən yaxşı seçildi\nRenat Dadaşov Portuqaliyada medal qazandı\nBaş məşqçisi Ramili müdafiə etdi\nVüqar Əsgərovdan növbəti dubl\nPavel Paşayev zədələndi\nEmil oynadı, “Tobol” qələbə qazandı\nRenatlı “Eştoril” kubokla vidalaşdı\nRüfət Dadaşov Almaniyada növbəti qolunu vurdu\nQurban Qurbanov ona dəstək olmayan həmkarlarından inciyib?\n27 okt, 21 - 23:57 135\nAnçelotti nədən narazıdı?\n"Belə qarşılaşmaları “kilid matç” da adlandırırlar" - AÇIQLAMA\nQurban Qurbanov ona dəstək olmayan həmkarlarından inciyib? - VİDEO\n"İşimiz asan olmayacaq" - MÜSAHİBƏ\n"Milan"da yeni müqavilə\nNamikin komandası qalib gəldi, Vüsalınkı isə\n"Yuventus" məğlub oldu\nOyunçu dəyişikliyi ilə bağlı yekun qərar\nPoqbanın cəzası bəlli oldu\n"Xavi "Barselona"da işləməyə hazırdı" - Santi Kasorla\n"Omoniya" rəsmisi şok yaşadı\nKassano indi də Tottiyə ''ilişdi'': ''20 il sonra unudulacaq''\nSulşerə son şans\n“Finiks”in sahibi ittihamları rədd edir\n“Keşlə”nin əməkdaşları “Qəbələ”nin xanım azarkeşinə hörmətsizlik edib - AÇIQLAMA\n“Şövkət Orduxanov”da təmir başlayıb - AÇIQLAMA\n"Neftçi-2" Gəncədən "sülh"lə ayrıldı - YENİLƏNİB\nTixonova 2 illik cəza\n72-ci oyunun astanasında\nİkardiyə yeni təklif\n"Sabah" ilə yolları ayırdı - RƏSMİ\nFerstappen xal fərqini 12-yə çatdırdı\nOfsaydla bağlı yeni sistem\n"Napoli" UEFA-ya müraciət etdi\nTürkiyə mətbuatı Namikin oyununu yüksək qiymətləndirdi\nMahir Emrelinin forması 35 manata satılacaq - AÇIQLAMA\nMərkəzi oyunda heç-heçə, “Nitsa”dan möhtəşəm geridönüş\nEmil fərqlənməyi bacardı\nPoqbadan xoşagəlməz hadisə\nXavinin komandasından rekord\nOrxanın komandası növbəti mərhələdə\n"Bavariya" başsız qaldı\nDeyəsən, razılığa gəldilər\nVerrattidən üzücü xəbər\nMbappe "Real"a gedir?\nBoksçularımızın mübarizəsi davam edir\nHollivud ulduzu ''Ayaks''ın oyunçusuna niyə zəng vurub?\nRamosun həsrəti tezliklə bitəcək\nMəşhur cütlük yenidən bir arada\nKumanla yollar ayrılır, deyəsən\nMillimiz Polşa ilə qarşılaşıb\nAdeyemi üçün Paris klubu elçi düşüb


"Erməniləri dəstəkləyən məşhurlar "qara siyahı"ya salınmalıdır" - Deputatlardan TƏKLİF » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nİkinci Qarabağ müharibəsi dövründə zaman-zaman dünyaca məşhur bəzi simaların açıq şəkildə erməni seperatizmini dəstəklədiyinin şahidi olduq. Elə bir neçə gün əvvəl tanınmış fransız aktyorların bu istiqamətdə "Le Figaro” nəşri vasitəsi ilə müraciəti də buna nümunədir.\nMəsələ ilə bağlı Sfera.az-a danışan deputat Sabir Rüstəmxanlı həmin şəxslərin "qara siyahı"ya salınmalı olduğunu və reallığın çatdırılması üçün hərəkətə keçməyin zəruri olduğunu bildirib:\n"Həmin şəxslərin Azərbaycanla əlaqələri yenidən nəzərdən keçirilə bilər. Onların Bakıya gəlib-getməyinə müəyyən qadağalar tətbiq edilməsi mümkündür. Biz bundan əlavə qabaqlayıcı addımlar da atmalıyıq. Çağırışlar etməli, bədii əsərlər, filmlər hazırlamalıyıq. Bununla da separtizmi dəstəkləyən həmin şəxslərdə Qafqaz haqqında real təsəvvürlər yarana bilər.\nMəsələn, Almaniya mətbuatı açıq şəkildə Azərbaycanı ittiham edir, bizi işğalçı adlandırır. Onlar bizi soyqırım törədən, erməni tarixi abidələrini dağıdan xalq kimi tanıdır. Biz bunlara faktlarla cavab verməliyik. Yanlız müşahidə etmək və bu kimi şeyləri pisləməklə kifayətlənmək olmaz. Hərəkətə keçməliyik, onlara cavab verilməlidir".\nDeputat Asim Mollazadə erməni seperatizmini dəstəkləyən şəxslərin "qara siyahı"ya düşsələr belə öz əməllərindən əl çəkməyəcəklərini diqqətə çatdırıb:\n"Təbii ki, Azərbaycan bu insanları qara siyahıya sala bilər. Açıq şəkildə seperatizmi dəstəkləyən şəxslərə qarşı bu addım atılmalıdır. Mənə elə gəlir ki, onlar yenə də öz əməllərindən əl çəkməyəcək, seperatizmi dəstəkləyəcəklər".


GÖYLƏRLƏ YERİN BİR-BİRİNDƏN AYRILMASI » Ahlibeyt.ge\nAhlibeyt.ge » Bilirsinizmi? » GÖYLƏRLƏ YERİN BİR-BİRİNDƏN AYRILMASI\nTarix: 4-11-2019, 10:54\n“Məgər kafir olanlar göylə yer bitişik ikən bizim onları ayırdığımız, hər bir canlını sudan yaratdığımızı bilmirlərmi?!\nYenə də iman gətirməzlər?” (“Ənbiya”, 21/30).\nAyənin “bitişik” mənasına gələn “ratq” kəlməsi ərəb dilində “bir-biri ilə bitişik”, “ayrılmaz bir vəziyyətdə”, “bütünləşmiş” mənalarına gəlir. Yəni bu söz vahid bir tam halında, bütöv olan iki maddəni ifadə etmək üçün işlədilir.\nAyədəki “ayrıldığımızı” ifadəsi isə ərəb dilindəki “fatq” feli ilə işlədilib ki, bu ifadə də “bitişik vəziyyətdə olan bir nəsnəni yarıb, parçalayıb çölə çıxması” mənasına gəlir. Məsələn, toxumun cücərərək torpaqdan çıxması da ərəb dilində bu kəlmə ilə ifadə olunur.\nİndi ayəyə təkrar nəzər yetirək. Ayədə göylərlə yerin bir-biri ilə bitişik, yəni “ratq” vəziyyətində olmasından bəhs edilir. Ayədən həmin kəlmədən dərhal sonra gələn “fatq” feli ilə bunların ayrılması bildirilir.\nYəni biri digərini yararaq çölə çıxır. Həqiqətəndə “Biq banq”ın ilkin görüşünü fikirləşəndə kainatın bütün maddələrinin bir nöqtədə toplandığını görürük.\nBaşqa bir ifadə ilə hər şey, həğğa hələ yaradılmamış olan göylər və yer də bu nöqtənin içində, bir-biri ilə bitişik, ayrılmaz vəziyyətdə idilər. Bundan sonra bu nöqtə şiddətli bir partlayışla yarılır və göylə yer bir-birindən ayrılırlar.


Vasif Azimov - Olum Olum 2016 - Replay.Az mp3 yukle\nGördüyünüz Vasif Azimov - Olum Olum 2016 mp3 formatda olan faylı pulsuz onlayn dinləməkdən əlavə, Vasif Azimov - Olum Olum 2016 mp3 musiqi faylını öz kompyuterinizin yaddaşında .mp3 formatda saxlaya bilərsiniz.\nVasif Azimov - Olum Olum 2016 mp3 faylı pulsuz yükləmək (download etmək) üçün "YÜKLƏ" düyməsini sıxmağınız kifayətdir.\nHal-hazırda səhifəsində olduğunuz Vasif Azimov - Olum Olum 2016 mp3 faylın keçidini Siz öz saytlarınızda, portallarınızda, sosial şəbəkələrdəki səhifələrinizdə (facebook, twitter və s.), bloq və forumlarda yerləşdirə və ya e-poçt vasitəsilə öz yaxınlarıvıza çox rahatlıqla və pulsuz göndərə bilərsiniz.\nBundan əlavə, Vasif Azimov - Olum Olum 2016 mp3 musiqi faylı haqqında öz şərhinizi, fikrinizi və istədiyiniz rəyi qeyd edə bilərsiniz. Bunun üçün sadəcə qısa və rahat olan qeydiyyat prosesini keçməlisiniz.\nFerhad Xelif - O Qizin Gozleri badami 2018 (YUKLE)\nRoya - Senden basqa 2018 (YUKLE)


Oğuzda dəhşət: ata qızının sevgilisini güllələdi - TƏFƏRRÜAT\nOğuzda dəhşət: ata qızının sevgilisini güllələdi - TƏFƏRRÜAT\nOğuz rayon sakini, 1958-ci il təvəllüdlü Binyami Yusifov qızının sevgilisi Rüfət Salmanovu öldürüb.\nHadisə 19 noyabr 2013-cü il tarixdə baş verib. Binyami həmin gün gecə saat 02.00-da Oğuz rayonunun Muxas kəndində yerləşən evinə gəlib və həyətdə kənd sakini Rüfətin onun qızı Səltənət Yusifova ilə söhbət etdiyini görüb. O, qızı ilə Rüfətin münasibəti barədə maraqlanıb.\nSəltənət Rüfətlə heç bir münasibətdə olmadığını və onu tanımadığını bildirib. O, qızının yalan danışdğını bilib və həqiqəti öyrənib. Binyami Rüfət Salmanovun onun qızı ilə intim münasibətdə olmasından şübhələnib. Buna görə də Rüfəti öldürmək qərarına gəlib. Bu məqsədlə o, ov tüfəngini götürərək həmin gün saat 09.00-da kəndin mərkəzinə gəlib. Binyami Yusifov kəndin mərkəzində Rüfət Salamovun yük avtomobilinə yanacaq almaq üçün Elnur Məmmədovun icarədarı olduğu mağazaya daxil olduğunu görüb. O, dərhal üzbəüz ərazidə yerləşən Ağabala Fərhadova məxsus yeməkxananın arxasındakı həyətində tüfəngi selofan torbadan çıxarıb. Binyami ov tüfəngini atəş vəziyyətinə gətirərək Rüfət Salamovun olduğu yerə gəlib və onun yük avtomobilinə yanacaq tökdüyündən istifadə edərək, atəş açıb. Rüfət aldığı güllə yarasından ölüb. Üç maddəli cinayət işi Bu əməli ilə Binyami Yusifov Cinayət Məcəlləsinin 120.1-ci (qəsdən adam öldürmə), 228.1-ci (qanunsuz olaraq odlu silah, onun komplekt hissələrini, döyüş sursatı, partlayıcı maddələr və qurğular əldə etmə, başqasına vermə, satma, saxlama, daşıma və gəzdirmə) və 229.1-ci (qanunsuz olaraq odlu silah, onun komplekt hissələrini, döyüş sursatını, partlayıcı maddələri və qurğuları hazırlama, habelə odlu silahı təmir etmə) maddələri ilə ittiham edilib və cinayət işi baxılması üçün Şəki Ağır Cinayətlər Məhkəməsinə göndərilib. Cinayət işi hakim Xəqani Səmədovun sədrlik etdiyi kollegiyada araşdırılıb.\nZərərçəkmiş şəxsin hüquqi varisi Eynulla Salamov deyib ki, mərhum onun oğludur: “Mirvari Salamovadan oğlum Rüfətin güllə ilə vurulması xəbərini aldıqdan sonra yaşadığım Muxas kəndinin mərkəzinə getdim. Rüfətin “Zil” markalı avtomobilinin kəndin mərkəzindəki, kənd sakini Elnur Məmmədova məxsus mağazanın qarşısında dayandığını, Rüfətin özünün isə orada olmadığını gördüm. Əraziyə toplanmış kənd sakinlərindən nə baş verdiyini soruşdum. Onlar Rüfətin Binyami tərəfindən güllə ilə vurulduğunu və kənd sakini Rafinin avtomobili ilə rayon mərkəzi xəstəxanasına aparıldığını bildirdilər. Dərhal taksiyə oturaraq rayon mərkəzi xəstəxanasına gəldim.\nXəstəxanaya daxil olduqda Rüfətin artıq öldüyünü bildim”.\nMəhkəmə şahid ifadələrini dinlədikdən sonra hökm elan edib. Məhkəmənin hökmü ilə Binyami Yusifov 12 il müddətinə azadlıqdan məhrum edilib. Onun cəzasını ümumi rejimli cəzаçəkmə müəssisəsində çəkməsi barədə qərar qəbul edilib./teleqraf.com\nMəqalədə : Oğuzda dəhşət: ata qızının sevgilisini güllələdi - TƏFƏRRÜAT


Güzdəkdə susuz məhəllələrin sakinləri dilə gəlib\nGüzdək qəsəbəsinin sakinləri «Qaynar xətt»ə susuzluqdan şikayət ediblər. Deyirlər ki, ötən ilin dekabr ayından qəsəbənin «aşağı məhəllə» deyilən ərazisinə su verilmir. Məhəllə sakinləri suyu pulla alırlar.\nQəsəbə sakini Aygün Balakişiyeva:\nSakin deyir ki, əvvəllər Güzdəyə su Ceyranbatan su anbarından verilirmiş. Ancaq onlar bircə dəfə də olsun həyətlərindəki krandan su damcılandığının şahidi olmayıblar. 1 ilə yaxındır ki, qəsəbəyə Qəbələ suyu çəkilib, ancaq yenə eyni vəziyyətdir:\n«Su idarəsində deyirlər ki, bələdiyyəyə müraciət edin. Bələdiyyə deyir, gedin su idarəsinə deyin. Bu qədər ora-bura yazırıq-pozuruq, bir gəlib yoxlayan yoxdur ki, bəlkə elə yalan danışırıq».\nŞikayətçinin sözlərinə görə, ayda bir dəfə həyətdəki çənə bir maşın su alıb vurur. Qiyməti də 25 manata. Ancaq bu suyu ay ərzində qətrə-qətrə içməyə və əl-üst yumağa çatdıra bilirlər:\nAbşeron rayon Su İdarəsindən bildiriblər ki, həmin məhəllələrə daxili su xətləri çəkilir. Yaxın vaxtlarda o məhəllələrə də fasiləsiz su veriləcək.


DİN-in Polis Akademiyasında müasir interaktiv təlim metodu ilə dərslərin keçirilməsinə başlanılmışdır\nAzərbaycanda təhsil sisteminin inkişaf etdirilməsində və dünya standartlarının tələbləri səviyyəsinə çatdırılmasında fəal-interaktiv təlim metodlarının tətbiqi böyük əhəmiyyət kəsb edir.\nBu məqsədlə Polis Akademiyasında interaktiv təlim metodu ilə dərslərin keçirilməsi üçün müasir tələblərə cavab verən stol və stullarla, divar stendləri, kompüter, proyektor və ekranla təchiz edilmiş iki kabinet istifadəyə verilmişdir. Cari ilin 08 və 16 oktyabr tarixlərində Akademiyanın “Daxili işlər orqanlarının inzibati fəaliyyəti” kafedrası tərəfindən V kursun kursantlarına “Debat” interaktiv təlim metodunun tətbiqi ilə “Kriminologiya” fənninin “Cinayətkarın şəxsiyyəti və fərdi kriminal davranış” adlı mövzusu üzrə seminar dərsi keçirilmişdir. Dərslərdə bu metodların tətbiqi kursantlarda müstəqil düşünmək, sərbəst işləmək, problemin həllinə dair fikir söyləmək, münasibət bildirmək, qərar qəbul etmək, fərziyələrini bildirmək, yaradıcı fəaliyyət göstərmək, məntiqi və tənqidi təfəkkürünü inkişaf etdirmək imkanları yaradır.\nAuditoriyada kursantlardan ibarət olan inkar və təsdiq komandası öz mövqelərinin düzgünlüyünü sübut etmək üçün arqumentlər gətirərək fikirlərini əsaslandırmış, professor-müəllim heyətindən olan hakimlər komandaların fəaliyyətini qiymətləndirərək qalibləri seçmiş, moderator isə çıxışların fəaliyyətinə nəzarət etmişdir.\nMüzakirə və diskussiyalarla yadda qalan interaktiv dərslərdə Polis Akademiyasının rəisi vəzifəsini müvəqqəti icra edən, polis polkovniki Canpolad Daanov və professor-müəlim heyəti iştirak etmişdir. Dərsin yekununda polis polkovniki C.Daanov dərslərin interaktiv təlim metodlarının tətbiqi vasitəsilə keçirilməsinin əhəmiyyətini vurğulayaraq qeyd etmişdir ki, belə təlim metodları ilə dərslərin keçirilməsi kursantlar tərəfindən biliklərin müstəqil mənimsənilməsi, qazanılmış biliklərin yaradıcılıqla yenidən işlənilməsi, təcrübədə onlardan istifadə edilməsi, problemi həll etmək üçün kursant yoldaşları ilə əməkdaşlıq etməyi bacarmaq, özünü realizə yollarını axtarıb tapmaq kimi keyfiyyətlələrin əldə edilməsinə şərait yaradır.\nPolis Akademiyasında fəal-interaktiv təlim metodu ilə dərslərin keçirilməsi davam etdirilir.


Mən prezidentlərin Moskva görüşündə irəliləyiş olacağına ümid edirəm - birinci vitse-spiker\n13 İyul 2009 11:50 (UTC+04:00)\nAzərbaycan parlamentinin birinci vitse-spikeri Azərbaycan və Ermənistan prezidentlərinin Moskva görüşündə Dağlıq Qarabağ münaqişəsinin nizamlanması ilə bağlı irəliləyiş olacağına ümid edir.\n"Problemin həllində irəliləyiş olmalıdır. Mən prezidentlərin Moskva görüşündən də irəliləyiş gözləyirəm", - Trend -un məlumatına görə, bazar ertəsi jurnalistlərə Milli Məclis sədrinin birinci müavin Ziyafət Əsgərov bildirib.\nƏsgərovun sözlərinə görə, Azərbaycan Prezidenti İlham Əliyevin Ermənistan Prezidenti Serj Sərkisyanla görüşləri bundan sonra da davam edəcək. "Madrid sənədindəki son prinsiplərlə yalnız mətbuatda tanış olmuşam. Sənədin özünü görməmişəm. Mən Azərbaycan, Rusiya və Ermənistan prezidentlərinin Moskvada imzaladığı bəyannəmə ilə tanışam. Burada isə qeyd edilir ki, Azərbaycanın ərazi bütövlüyü müzakirə mövzusu deyil. Amma münaqişənin Azərbaycanın ərazi bütövlüyü çərçivəsində həll olunacağına şübhəm yoxdur", - birinci vitse-spiker əlavə edib.\nOnun fikrincə, münaqişənin sülh yolu ilə həll olunması hər iki dövlətin mənafeyinə uyğundur. "Amma problem Azərbaycanın ərazi bütövlüyü çərçivəsundə həll olunmasa, müharibə məsləsi gündəmə gələ bilər", - Əsgərov vurğulayıb


“Azəriqaz” “Bir aydan çox evdə olmayacaq abunəçi bizə məlumat verməlidir” fikrinə aydınlıq gətirdi\nSOSİAL 08 yan 2022, 12:06\n“Azəriqaz” İstehsalat Birliyi ötən gün uzun müddət evdə olmayan abonentlərə müraciət edib.\nQurumun Hüquq Departamentinin rəisi Vüqar Eyvazov bildirib ki, Azərbaycanda bir aydan çox evdə olmayacaq abunəçi quruma bu barədə məlumat verməlidir.\nSözügedən açıqlama sosial şəbəkədə geniş müzakirələrə səbəb olub. Bəzi abonentlər buna tənqidi yanaşıb və kommunal sektorda rəqəmsallaşma, innovasiyaların yetərincə inkişaf etmədiyinin göstəricisi kimi qiymətləndiriblər.\nMəsələ ilə bağlı “Azəriqaz” İB-lə əlaqə saxladıq. Qurumun Mətbuat xidmətinin rəisi Eldəniz Vəliyev bildirdi ki, bu, məcburi xarakter daşımır və vətəndaşların təhlükəsizliyini nəzərə alaraq belə tövsiyə edilib:\n“Bu tövsiyədir ki, əgər vətəndaş 1-2 ay evində olmayacaqsa, müvafiq qaz idarəsinə və ya “ASAN Komunal”a müraciət edir və öz mavi yanacağını müvəqqəti bağlatdırır. Sabah külək olar, qaz xəttinin üstünə ağac aşa bilər, sızma hadisəsi baş verə bilər və ya vətəndaş geri qayıdıb işığı yandıranda partlayış ola bilər. Bu, adi təhlükəsizlik qaydasıdır. Bəzən də vətəndaşlar narazılıq edirlər ki, 2-3 ay mənzildə yaşamayıblar və onlara müəyyən qədər qaz pulu gəlib. Halbuki evin içində sızma ola bilir və bu da abonentin sərfiyyatına yazılır. Biz də bunları nəzərə alıb tövsiyə edirik ki, bir neçə ay evdə olmayacaq abonent müraciət edib qazı bağlada bilər. Bu, təhlükəsizlik məqsədi daşıyır və biz heç bir geriyə addım atmırıq. Həm də bu, mütləq edilməlidir deyə bir şey yoxdur. Bir qrup adam var ki, sosial şəbəkədə bizim fəlaiyyətimizi, gördüyümüz işləri gözdən salmaq, qarayaxma ilə məşğuldur”.\nE. Vəliyev, həmçinin əlavə edib ki, abonent fikrini dəyişib bir neçə gündən sonra geri qayıtsa, 10 dəqiqə ərzində zəng vurub yenidən mavi yanacağı bərpa edə bilər. Burada nə böyük zaman itkisi, nə də pul itkisi var.(qafqazinfo.az)\nAzərbaycanda un və çörəyin qiyməti ilə bağlı mühüm addım — VİDEO


Elanın kodu: 572038\nTəcili !!! Xırdalan şəhəri Bakı-Sumqayıt yolunun 7-ci kilometrində Çinar AN-MTK –nın İnşaa etdiyi hazır və yaşayışlı 10- mərtəbəli binanın 7-ci mərtəbəsində ümumi sahəsi 125 kv m olan 3-otaqlı suvaqlı mənzil satılır. Bina hazır və yaşayışlıdı. Bina çox keyfiyyətli tikilib hər tərəfi asvaltdır . Lift işləkdir . Alıb təmirə başlaya bilərsiniz. Mənzilin giriş qapısı pəncərələri qoyulub. Bütün su,ışıq xətləri mənzilin giriş qapısına qədər çəkilib. Qaz xətləri çəkilib. Yaxın vaxtlarda qazlada təmin ediləcək. Yaxınlıqda uşaq baxçası mağazalar, məktəb və s.fəaliyyət göstərir. 20-Yanvar metrosuna 15-20 dəqiqəlik məsafə var . Avtobuslar binanın arxasından keçir. Ətraflı məlumat almaq üçün nömrələrlə əlaqə saxlaya bilərsiniz. Əlavə olaraq Ferqli mərtəbələrdə fərqli kvadratlarda mənzillərimdə var .


Şərif Ağayara sualım\n15:34 30 Avqust 2016 818 dəfə oxunub\nŞərifə kitabımı su kimi «içdiyinə» və xoş sözlər söylədiyinə görə təşəkkür edib birbaşa mətləbə keçirəm. Amma istirəm, bəri başdan deyəm ki, bu yazını nə çəkişmə, nə didişmə, nə də kiməsə nəyisə hökmən sübut etmək üçün yazmıram. Sadəcə, Şəriflə ədəbiyyat söhbəti eləmək, açıq deyirəm, mənim üçün xoşdur.\nKitabda kənd və şəhər ədəbiyyatı söhbəti qaldırılıb - bu düzdü. Amma hiss etməmək olmaz ki, bu söhbət mövzunu ortaya atanlara bir etiraz kimi qaldırılıb. Yəni Şərif də deyən kimi, yəqin razılaşacağı kimi mənim üçün belə bölgü yoxdu. Var - Mətn! Niyə Şərif özünü bu xəttin hansısa tərəfində görüb - bilmirəm. Onun mənə ünvanladığı suallar (onlar isə başqa bir yerdən deyil, Qan Turalı ilə Şərifin bir yerdə mənimlə Kulis-də apardıqları müsahibədən götürülüb. Elə cavablar da ordandır, yeni deyil!), əslində, o məqam və o rakurs üçün nəzərdə tutulub. Burada Şərifin bir yazıçı kimi aid olduğu mənəvi (şəhər və ya kənd nəsri) məkan nəzərə alınmayıb. Hər halda mən Şərifin mətnini hər cür bölgülərdən kənar, bu bölgülərin (və «bölgələrin») hətta fövqündə duran dəyər kimi tanıyıram.\nMənə elə gəlir ki, sual vermək cavab verməkdən daha mülayim bir formadır. Razılaşaq ki, cavab verməkdə, sən özün bunu istəməsən də, anlaşılmaz və qəribə bir… əda var. Qədd tutmaq var. Ona görə də, Qazi Bürhanəddinin sözü olmasın, qədd tutmaq niyyətim olmadığından sual verəcəm.\nŞərif Ağayar həqiqətənmi elə bilir ki, nəsrdə kənd və şəhər bölgüsü var və o da bu bölgünün bu deyil, o biri üzündədir?\nƏgər kitabda bu bölgünün ölgünlüyü, süniliyi hiss edilmirsə, o zaman bu ancaq kitab müəllifinin günahıdır.\nBir də təkrar edirəm. Nə şəhər nəsri var, nə də kənd nəsri. Var - MƏTN!!!\nYadıma Meydan hərəkatı düşür\n10:05 04 May 2020\nAzad könül sahibi\n15:15 07 Oktyabr 2019


Milliyol.az - “Kreml sözü türk dilindən götürülüb” - Dövlət Dumasının türk deputatı - Eksklüziv\n“Kreml sözü türk dilindən götürülüb” - Dövlət Dumasının türk deputatı - Eksklüziv\n17:55 24.10.2018 Oxununub:\n“Regiondakı slavyanlaşdırmanı Sovet hakimiyyəti ilə əlaqələndirmək doğru deyil”\nBu fikirləri Yenicag.ru-ya müsahibəsində Rusiya Dövlət Dumasının Saxadan olan deputatı Fedot Tumusov səsləndirib.\n– Saxanın (Yakutiya – red.) müasir tarixini sovet və postsovet dönəmlərinə ayırsaq, SSRİ-nin süqutundan sonra nə dəyişib? Rusiyanın regionları üçün əvvəl, yoxsa indi daha çox işlər görülür?\n– Saxaya hər zaman – həm çar, həm sovetlər, həm də indiki Rusiya dövründə diqqət ayrılıb. Əgər çar dövrünü götürsək, məhz o zaman bizdə ilk dəfə elektrik enerjisi ilə təminatın və təhsil sisteminin əsası qoyulub. SSRİ dönəmində isə təhsil hər yerdə olduğu kimi, ümumi idi. Ötən əsrin 20-ci illərindən etibarən, Saxada qızılçıxarma, 50-ci illlərdən sonra isə almaz istehsalı sənayesi inkişaf etdirilməyə başladı. İndi isə neft və qaz sənayesi dövrüdür. Əlbəttə, federal mərkəz regionların sosial-iqtisadi inkişafını diqqətdə saxlayıb: Boris Yeltsin 2 dəfə, Vladimir Putin isə artıq neçə dəfə Saxaya səfər ediblər.\n– Məlum olduğu kimi, SSRİ-nin ilk illərində saxalara, o cümlədən, Sibir, Uzaq Şimal və Uzaq Şərqin köklü xalqlarına ruslaşdırılmış adlarla pasportlar, şəxsiyyəti təsdiq edən sənədlər verilirdi. Bu, həmin xalqların nümayəndələrinin razılığı ilə olurdu, yoxsa Sovet hökumətinin göstərişi ilə?\n– Tarixə diqqətlə yanaşsaq, görərik ki, regionun yerli xalqlarına rus adlarının verilməsi Sibir və Uzaq Şərqdə pravoslavlığın yayılması ilə eyni dövrə təsadüf edir. Ona görə də mən qədim tarixi olan Fedot adını – həm də babamın adıdır – daşıyırıam. Soyadım isə ulu babam Tumusun adından götürülüb. Mənası irəlidə gedəndir. O baxımdan, regiondakı slavyanlaşdırmanı Sovet hakimiyyəti ilə əlaqələndirmək doğru deyil.\n– Son vaxtlarda Rusiyanın köklü xalqlarının – nen, xakas, tuva, xantı, buryat, nanay, həmçinin saxalar – nümayəndələri öz adlarından müntəzəm istifadə etməyə başlayıblar. Mərkəzi və yerli hakimiyyət bu məsələyə maneə yaratmır?\n– VVAQ-lar tərəfindən bu məsələyə heç bir əngəl yaradılmır. Ancaq bu başqa məsələdir ki, biz bir müddət əvvəl Dövlət Dumasında yeni doğulanlara “Lüsifer” və ona bənzər absurd adların qoyulmasına imkan verməyən qanun qəbul etmişik. Ancaq bu qanun tarixi-ənənəvi adlara qətiyyən aid deyil.\n– Saxa məktəblərində ana dili tədris olunur? Saxa hökumətinin ana dilinin inkişaf etdirilməsinə dair konkret təhsil proqramı var?\n– Bizim bu yaxınlarda “Təhsil haqqında” qanuna etdiyimiz düzəlişlərlə orta məktəblərdə ana dilinin tədrisini qaydaya saldıq. Həmin düzəlişlərə əsasən, rus dili Rusiyanın bütün vətəndaşları üçün ana dili hesab olunur.\nAna dili hesab olunan milli dillərdə tədris isə könüllüdür. Yəni Saxada dediyiniz təhsil proqramı mövcuddur. Ancaq problem ondadır ki, biz ana dillərində dərslik və dərs vəsaitlərinin hazırlanması məsələsini diqqətdən qaçırmışıq. Bu üzdən Dövlət Duması ana dillərinin inkişafı üçün Fond yaradılmasını, lazım olan dərsliklərin həmin qurumun yardımı ilə çap olunmasını tövsiyə edib. Biz hazırda Rusiyadakı bütün milli dillərin inkişafının yeni mərhələsinə daxil oluruq.\n– Saxa ilə Azərbaycan arasında iqtisadi-mədəni əlaqələri gücləndirilməsi imkanlarını necə qiymətləndirirsiz?\n– Saxa tərəfdən Azərbaycanla əlaqələrin gücləndirilməsi məsələsində heç bir maneə yoxdur. Əlbəttə, biz Rusiyanın hüquq müstəvisində fəaliyyət göstəririk. Azərbaycan təmsilçiləri Saxada müxtəlif sferalarda çalışırlar, onların arasında hörmət qazanmış insanlar kifayət qədərdir.\nBiz birgə iqtisadi layihələrin həyata keçirilməsinə şad olarıq və buna hazırıq.\n– Dumada Rusiyanın ən böyük regionunu təmsil edirsiz. Necə düşünürsüz, Fedot Tumusov Saxanın Moskvadakı rəmzidir, yoxsa Moskvanın Saxadakı?\n– Moskvanın Saxadakı rəmzi Kremldir, Qırmızı Meydandır. Moskvaya yolu düşən saxalar oralara baş çəkirlər. Yeri gəlmişkən, bizdə çoxları belə hesab edir ki, “Kreml” sözü türk dilindən götürülüb və mənası hasar deməkdir. Saxadan söz düşəndə mənim deputat həmkarlarım şaxta və almazdan, yəni “soyuq rəmzlər”dən danışırlar. Mənsə istəyirəm ki, saxa ilə bağlı rəmzlər “istiləşsin”. Ona görə də Saxada yetişən ən gözəl çiçək sayılan sardan gülünün şərəfinə gün təsis etmişəm. Əgər sardan çiçəyi tək Rusiyada deyil, bütün dünyada Saxanın rəmzi kimi qəbul edilərsə, bu, çox yaxşı olar.\nEtiket: Fedot Tumusov slavyanlaşma


Ana səhifə » Qəzetin pdf formatı\t» Akademik Zərifə Əliyevanın anadan olmasının 96 illiyinə həsr olunmuş “Oftalmologiyanın aktual məsələləri” adlı elmi konfrans keçiriləcək\nSəhiyyə Nazirliyi, akademik Zərifə Əliyeva adına Milli Oftalmologiya Mərkəzi və Oftalmoloqlar Cəmiyyətinin təşəbbüsü ilə aprelin 29-da akademik Zərifə Əliyevanın anadan olmasının 96 illiyinə həsr edilmiş “Oftalmologiyanın aktual məsələləri” adlı elmi konfrans keçiriləcək.\nMərkəzdən AZƏRTAC-a verilən məlumata görə, konfransda Milli Oftalmologiya Mərkəzinin və eləcə də, ölkəmizin digər müəssisələrində çalışan alimlər oftalmologiyada baş verən yeniliklərdən və bu sahədəki aktual məsələlər barədə məruzələri ilə çıxış edəcəklər.\nTanınmış alim, akademik Zərifə Əliyevanın oftalmologiya elminin inkişafında müstəsna xidmətləri var. O, bir vaxtlar Azərbaycanda geniş yayılmış traxomanın, dünya miqyasında isə kimya və elektron sənayelərində peşə fəaliyyəti ilə əlaqədar göz xəstəliklərinin öyrənilməsi, profilaktikası və müalicəsinə, habelə oftalmologiyanın müasir problemlərinə dair bir çox sanballı tədqiqatların müəllifidir. Onun “Gözün və görmə siniri yolunun yaşla əlaqədar dəyişiklikləri”, “Gözün hidrodinamik sisteminin anatomik və fizioloji xüsusiyyətləri”, “İridodiaqnostika”, “Şəkərli diabet zamanı gözün patologiyası”, “Oftalmologiyanın aktual problemləri” və digər monoqrafiyaları çap edilib. Ümumiyyətlə isə 200-qədər elmi işi, 14 monoqrafiyası və 12 səmərələşdirici təklifin müəllifi olan görkəmli oftalmoloq yüksək ixtisaslı səhiyyə kadrlarının hazırlanmasına böyük əmək sərf edib.\nKonfransda, həmçinin oftalmologiyanın ən müxtəlif məsələlərinə dair müzakirələr aparılacaq.


Məğlubiyyət psixologiyasından qurtulmağın yolu – Dialoq.info\n“Müasir İnkişaf” İctimai Birliyinin İdarə Heyətinin sədri,\nSon bir neçə yüz ildə qarşılaşdığımız məğlubiyyətlər seriyası, Rusiyanın amansız müstəmləkə siyasəti psixoloji olaraq bizə ciddi təsir edib. Bu məqam özümüzə, tariximizə və tarixi şəxsiyyətlərimizə münasibətdə özünü qabarıq şəkildə büruzə verir. Əlbəttə ki, düşdüyümüz durumdan çıxmaq üçün tənqidi yanaşma lazımdır, lakin baxır bu tənqidin hədəfi kimdir, nədir, onun nəticəsi problemin həllinə nə dərəcədə dəstək ola bilir? Hələ onu demirəm ki, bir çox hallarda tənqid təhqirə çevrilir. İsti otaqlarda oturub, kompüter və internetin imkanlarından istifadə edib hər kəsi günahlandırmaq, tarixi geninə-boluna tənqid atəşinə tutmaqdan asan nə var? Çətin olan özümüzə, öz gördüyümüz (ya da görmədiyimiz) işlərə tənqidi yanaşa bilməkdir. Son illərdə sosial şəbəkələrin, internetin, televiziyaların, qəzetlərin yaratdığı imkanlardan hər kəs öz qabiliyyətinə və bacarığına görə istifadə edir. Bəziləri bundan hər kəsə ağıl vermək, hər kəsdən ağıllı olduğunu sübut etmək üçün yararlanır. Bəziləri isə lap dərinə gedir, tarixi şəxsiyyətləri eninə-uzununa təhqir edir, onları “haqsız” çıxarır, o zaman atılmış addımları və qərarları bu günlə “təhlil” edir, “araşdırır”. Tarixi şəxsiyyətlərlə bağlı nəticəni özü istədiyi kimi çıxarır və özünün subyektiv fikrini hər kəsə qəbul etdirməyə çalışır.\nQarşılaşdığımız və həllində acizlik göstədiyimiz problemlərdə tarixi şəxsiyyətlərimizi günahlandırmaq yolverilməzdir. Onları nə qədər çox günahlandırsaq da, nə qədər “dərin” və “möhtəşəm” faktlar açıqlasaq da Qarabağ problemimiz həll olunmayacaq. Nə Şah İsmayıl gəlib erməniləri qovmayacaq, nə də Rəsulzadə gəlib onlara qarşı döyüşmək üçün bizləri səfərbər etməyəcək. Məğlubiyyətlərimizin də, acizliklərimizin də, cəmiyyətmizidəki çatışmazlıqların da günahkarı və səbəbkarı özümüzük. Nəfsimizlə mübarizə aparmaqda acizlik göstərib Şah İsmayılın Sultan Səlimlə döyüşünü təhlil edirik, gan birini, gah da digərini haqlı çıxardırıq. Rəsulzadənin etdiklərinin mində birini həyata keçirə bilməyib onu daha nələrdə ittiham etmirik? Onun yazdıqlarını və gördüyü işləri heç yarıya qədər öyrənməyib ona qarşı hansı fikirlərdən çıxış etmirik?\nFikrimizcə tarixi şəxsiyyətlərimizi yanlışları ilə, doğruları ilə birgə qəbul etməyimiz lazımdır. Əksəriyyətimizə məlumdur ki, görkəmli ziyalımız Əhməd bəy Ağaoğlu uzun müddət Türkiyədə yaşayıb fəaliyyət göstərmiş, Atatürkün yaxın silahdaşı olmuşdur. Ömrünün son illərində onu sevməyənlərin fəaliyyəti nəticəsində Əhməd bəylə Atatürkün arasında inciklik yaranmışdır. Lakin buna baxmayaraq Atatürk vəfat edərkən onun əleyhinə yazıların yazılması və çıxışların edilməsi Ağaoğlunu üzmüşdür. O, bu cür addımların əleyhinə çıxaraq Nopoleon öldükdən sonra fransızların ona ehtiramla yanaşmasını nümunə göstərmişdir.\nGəlin tariximizi və tarixi şəxsiyyətlərimizi rahat buraxaq. Onları bir tarix olaraq öyrənək və öyrədək. Müsbət işlərini qabardaq, mənfi məqamlardan nəticə çıxardaq. Amma tarixin arxivlərində ilişib qalmayaq, tarixlə deyil bu günlə yaşayaq. Bu günümüzü inşa etmək üçün də tarix bilgisinə sahib olan, tarixiylə və tarixi şəxsiyyətlərilə qürur duyan, millətiylə fəxr edən, milli şüura sahib olan savadlı insanlardan ibarət cəmiyyət yaradaq. Bunun üçün yeganə yol təhsildir. Bunun üçün yeganə yol heç bir çətinliyə baxmadan millətin övladlarına düzgün təhsil və tərbiyə verməkdir. Problemlərimizin həlli ancaq və ancaq təhsildə, elmdədir. Yalnız düzgün təhsil milli düşüncəli və savadlı kadrların yetişməsinə vəsilə ola bilər.\nƏlbəttə bunları həyata keçirmək, xüsusən də təhsilimizin inkişafına nail olmaq, onu arzu olunan səviyyəyə çatdırmaq asan deyil. Buradakı mövcud çətinliklər hər birimizə məlumdur. Ancaq tarixin yaddaşında iz buraxacaq işlər görmək heç zaman asan olmayıb. Heç 100 il, 300 il bundan əvvəl də asan olmayıb, indi də asan deyil. Hər dövrün öz çətinlikləri olub. Amma indi adını hörmətlə xatırladığımız millət fədailəri o çətinliklərə baxmayaraq bu işləri görüblər. Onları suçlamaqla öz işimizi bitmiş saymaqdansa qolumuzu çirmələyib üzərimizə düşən işləri gündə bir mənzil yerinə yetirsək bir müddət sonra cəmiyyətimizdə nümunə sayılan işlərin sayının artmasını şahidi olacağıq. Bu nümunələr bizlərə kiçik qələbələr bəxş edə bilər ki, bu da öz növbəsində cəmiyyətimizi düşdüyü məğlubiyyət və kölə psixologiyasından, hər addımda özünü, tarixini, tarixi şəxsiyyətlərini aşağılamaq davranışından qrutara bilər.\nE-vətəndaş cəmiyyəti portalı “Milli Net 2015” mükafatçısı olub\nTRT’den TRT Türk ve TRT Avaz açıklaması


Azərbaycanda müğənnilərin dil qüsurları araşdırılır\nModerator.az-ın “Xəzər Xəbər”ə istinadən verdiyi məlumata görə, İnstitutun Monitorinq Şöbəsinin müdiri Sevinc Əliyeva bildirib ki, burada hədəf müğənnilər yox, ifa və ifadakı qüsurlardır.\nŞöbə müdiri qeyd edib ki, musiqi ruhi qida olmaqla yanaşı, şüuraltı şəkildə təsir edən bir vasitədir: “Ədəbi dildə düzgün danışmaq və nitqi qorumaq müğənilərin də borcudur. Aşkarlanan dil qüsurları ictimaiyyətə açıqlanacaq”.\nMüğənnilər də etiraf edirlər ki, həmkarları arasında nitqində qüsur olanları çoxdur. Bu səbəbdən də monitorinqin keçirilməsi məqsədəuyğundur.\nMonitorinqlərin aprel ayında başa çatacağı gözlənilir.\nTeleviziya verilişlərində ədəbi dil normalarına riayət olunması ilə bağlı monitorinqlər başlayır\nBakı. 1 fevral. REPORT.AZ/ "Azərbaycan Milli Elmlər Akademiyasının Nəsimi adına Dilçilik İnstitutu televiziya verilişlərində ədəbi dil normalarına riayət olunması ilə bağlı növbəti monitorinqlərə mart ayında başlayacaq".\nBu barədə "Report"a açıqlamasında Dilçilik İnstitutunun Monitorinq şöbəsinin müdiri Sevinc Əliyeva deyib.\nŞöbə müdirinin sözlərinə görə, bu il yenilik odur ki, monitorinqlərə region televiziyaları daxil ediləcək: "Monitorinqə əsasən xəbər proqramları və geniş auditoriyası olan müxbirlər monitorinqə cəlb olunacaq".\nO xatırladıb ki, 2017-ci ildə şöbənin əməkdaşları bir neçə televiziyada treninq keçiblər: "Tovuzda və Gəncədə region televiziyalarında da olduq. Bu iki rayonun televiziyalarında müşahidə etdik ki, olduqca savadlı, çox zəngin dil səviyyəsi olan aparıcı və müxbirlərimiz var. Onlar öz üzərilərində daha çox işləyirlər".


Güclü diasporumuzun yaranacağına inanıram » Respublik.info\nRespublik.info » Cəmiyyət » Güclü diasporumuzun yaranacağına inanıram\nBir neçə gün öncə Makedoniya parlamentinin deputatı Enes İbrahim və diaspor üzrə jurnalist Elnur Eltürk Makedoniya-Azərbaycan Dostluq Cəmiyyəti yaratdılar. Yeni qurumun əsas təşəbbüskarı olan Elnur Eltürk cəmiyyətin fəaliyyət ilə bağlı Adalet.az-a müsahibə verib.\n- Yeni cəmiyyəti yaratmaqda məqsəd nədir?\n- Xaricdə soydaşlarımızın təşkilatlanması və onların bir amal ətrafında birləşməsi hər zaman əsas məqsədim olub. Bir media işçisi olaraq, bu xəttin güclü olmasını dəstəkləmişəm. Düzdür, bu bir az çətin prosesdir və onu bilirəm ki, güclü diasporumuzun yaranacağına inanıram. Dünyanın bir sıra ölkələrində savadlı və inteqrasiya etmiş gənclərimiz var. Onların potensialı istəklərimizin gerçəkləşməsinə böyük təsir göstərəcək. Ziyalılarımızın gücünü bura əlavə etsək, istənilən hədəfə çatmaq imkanlarımız artır. İllərdir ki, bu istiqamətdə dostlarımızla fəaliyyət göstəririk.\n- Bilirik ki, beynəlxalq ictimai əlaqələriniz də genişdir, bunun Makedoniya-Azərbaycan Dostluq Cəmiyyəti yaratmaqda təsiri olubmu?\n- Bilirsiniz ki, üzvü olduğum Diaspor Jurnalislər Birliyi də Azərbaycan diasporunun güclü olması üçün var gücü ilə çalışır. Bunu zaman-zaman ölkə mediasında çıxan yazı və xəbərlərdə görə bilərsiniz. Diaspor Jurnalistlər Birliyi xarici media ilə sıx əlaqələr qurub. Bu günlərdə təşəbbüsümüzlə formalaşan Makedoniya-Azərbaycan Dostluq Cəmiyyəti iki ölkə arasında körpü əlaqələrinin daha da güclü olması üçün yarandı. Makedoniya parlamentinin deputatı Enes İbrahimlə söhbətimiz oldu və ona belə qurumun yaranmasının vacibliyini bildirdim. Enes bəy sağ olsun ki, təşəbbüsümü dəstəklədi. Həm də Enes bəy Azərbaycanı, ümumi olaraq Qafqazda gedən prosesləri izləyən siyasətçidir. Əvvəllər Qarabağla bağlı Makedoniyada tədbirlər təşkil edib, bu mövzuda mediada yazılarla çıxış edib. Makedoniyada çalışqan və fəal siyasətçi kimi böyük nüfuza malikdir. Təbii, iki ölkə arasında siyasi-iqtisadi və mədəni əlaqələr var. Ancaq bildiyim qədər orada Azərbaycanla bağlı təşkilat yoxdur. Bəlkə də olub və sonradan fəaliyyəti dayanıb. Ancaq hələlik belə bir cəmiyyət və ya təşkilat fəaliyyət göstərmir.\n- Təşkilatın gələcək güc strukturu nədən ibarətdir?\n- Bu cəmiyyət gələcəkdə dostluq əlaqələrimizin güclənməsinə öz töhfəsini verə bilər. Üstəlik, yeni yaranacaq təşkilatlar digər qurumlarla sıx təmasda olmalıdırlar. Bu gün internetin bizə verdiyi imkanlardan maksimum yararlanmaqla koordinasiyanı həyata keçirə bilərik. Əsas odur ki, işləməyə maraq olsun. Qarşıda bir sıra planlarımız var. Bu barədə Enes İbrahimlə müzakirələr aparırıq. Hər şey dəstəkdən aslıdır. Əgər dəstək olacaqsa, işi məntiqli və keyfiyyətli şəkildə həyata keçirəcəyik. Makedoniya mediası ilə sıx əlaqələr qurmaq planlarımızın əsas tərkib hissəsini təşkil edir. Oranın yerli və Türk icması ilə sıx əlaqələr quracağıq.\nQardaş Azərbaycan dövləti və xalqına ürəkdən minnətdarlığımız bildiririk


Noyabrın 14-də Bakı Slavyan Universitetində ali məktəb tələbələrinin XIV Respublika fənn olimpiadasının açılış mərasimi keçirildi.\nTədbiri təhsil naziri Misir Mərdanov açaraq ali məktəb tələbələrinin respublika fənn olimpiadasının ölkəmizin ali məktəblərində təhsil alan tələbələrin müxtəlif fənlərə marağının artırılmasına, həmçinin həmin fənlər üzrə onların hazırlıq səviyyəsinin nümayiş etdirilməsinə şərait yaratdığını, istedadlı gənclərin aşkara çıxarılmasına xidmət etdiyini bildirdi.\nTəhsil naziri ölkəmiz müstəqillik əldə etdikdən sonra artıq 14-cü dəfə təşkil edilən bu olimpiadanın əhəmiyyətini xüsusi vurğuladı. Qeyd olundu ki, 2003-cü ilə qədər olimpiada 4 fənn üzrə (riyaziyyat, fizika, kimya və informatika) keçirilib. 2003-cü ildə olimpiada fənləri sırasına Azərbaycan dili, Azərbaycan tarixi və xarici dillər (ingilis, fransız, alman) daxil edilib. 2004-cü ildə Azərbaycan coğrafiyası, 2009-cu ildə isə rus dili fənləri əlavə olunub. 2007-ci ildən etibarən Təhsil Nazirliyi ali məktəb tələbələrinin fənn olimpiadasını Azərbaycan Təhsil İşçiləri Azad Həmkarlar İttifaqı Respublika Komitəsi ilə birgə keçirir.\nNazir Misir Mərdanov ildən-ilə tələbələrin fənn olimpiadasına marağının artdığını deyərək, bununla bağlı statistik rəqəmləri diqqətə çatdırdı. Məlumat üçün bildirdi ki, hər il olimpiadanın II turunda iştirak etmək üçün 20-dən artıq ali məktəb sifariş verir və 400-ə yaxın tələbə iştirak edir. Ali məktəb tələbələrinin XIV Respublika fənn olimpiadasında iştirak etmək hüququnu 28 ali məktəbdən 544 tələbə qazanıb. Tələbələr tərəfindən ən böyük maraq ingilis dili fənninədir. II turun iştirakçılarından 102 nəfəri (18,7%) ingilis dili, 84-ü (15,4%) Azərbaycan dili, 63-ü (11,6%) Azərbaycan tarixi, 54-ü (10%) riyaziyyat fənlərini seçib. Qalan fənlər üzrə iştirakçıların sayı 10 faizdən aşağıdır.\nOlimpiadada Bakı şəhərində yerləşən ali təhsil müəssisələri ilə yanaşı, respublikamızın digər şəhərlərində - Sumqayıt, Naxçıvan, Gəncə, Lənkəran və Mingəçevirdə fəaliyyət göstərən ali təhsil ocaqları da iştirak edir. Bu haqda ətraflı söz açan nazir son illər ölkəmizdə gənclərin yüksək bilik və təhsil almaları üçün hər cür şərait yaradıldığını bildirdi. ölkə başçısı cənab İlham Əliyev tərəfindən təsdiq edilmiş "Xüsusi istedada malik olan uşaqların (gənclərin) yaradıcılıq potensialının inkişafı üzrə Dövlət Proqramı (2006-2010-cu illər)" və "2007-2015-ci illərdə Azərbaycan gənclərinin xarici ölkələrdə təhsili üzrə Dövlət Proqramı" çərçivəsində görülən işlər barəsində ətraflı danışan nazir Misir Mərdanov bütün bunların Azərbaycan təhsilinin inkişafına, gənclərə göstərilən diqqət və qayğıya bariz nümunə olduğunu söylədi.\nTəhsil naziri daha sonra çıxışında ölkə başçısı cənab İlham Əliyevin 22 may 2009-cu il tarixli sərəncamı ilə təsdiq olunan "2009-2013-cü illərdə Azərbaycan Respublikasının ali təhsil sistemində islahatlar üzrə Dövlət Proqramı"nın ölkədə ali təhsil sahəsində məqsədyönlü işlərin aparılmasına, uğurlu nəticələrin əldə olunmasına hərtərəfli imkan yaratdığını söylədi. Sonra nazir Misir Mərdanov olimpiada iştirakçıları olan tələbələrə bir sıra dəyərli tövsiyələr verdi, onlara uğurlar arzuladı.\nMərasimin sonunda təhsil nazirinin müavini İradə Hüseynova təşkilati məsələlərlə bağlı məlumat verdi.\nElə həmin gün respublikanın 28 ali məktəbindən 544 tələbə 11 fəndən öz bilik və bacarığını nümayiş etdirdi.\n"Azərbaycan müəllimi" qəzeti, 20 noyabr 2009-cu il.


Quranı yandıranın siçana döndüyünü gördünüzmü? » Media Xəbərləri | Dogru Xəbərin Tək Ünvanı\nMedia Xəbərləri » Din » Quranı yandıranın siçana döndüyünü gördünüzmü?\n29-11-2017, 09:24 Yazar: Məmməd Məmmədov Baxılıb: 256 Çap et\n“Quran müqəddəs deyil” – bu fikirləri Elşad Mirinin verilişdəki çıxışından üç il əqdəm türkiyəli ilahiyyatçı-yazar İhsan Əliaçıqdan oxumuşam.\nÖtən gün millət vəkili Aqil Abbasın bu barədə yazısını oxudum, yazmağım gəldi.\nHörmətli millət vəkili, çörək də, torpaq da, ana da müqəddəs deyil. Hərgah, bu cümlədən sonra qulağımda çoxmərtəbəli söyüşlər cingildədi, amma mən yazan hər mətnin “bir dön geri bax” yeri var.\nÇörəyi bunca müqəddəs bilən hamı səhər gecədənqalma qırıntıları zibil qutusundan asıb çörək pulu üçün işə yollanır. Bir loxma üçün min oyundan çıxır. Şair demiş, halal çörək də, haram çörək də eyni dükanda satılır.\nMüqəddəs dediyimiz torpağın üstündə Günəş şahid ki, nələr etmişik, nələr! Torpaq müqəddəsdisə, bu kanalizasiyalar hara axır?\nAnamız o çörəkdən yeyir, o torpağa dəfn edilir – öz əlimizlə torpaqlayırıq. Üstünə torpaq atırıq...\nBunlar məsələnin səthi yanıdı. Üstdən bir əl gəzdirdim. Qoy hamı başa düşsün.\nProblem hardadı? – müqəddəslik anlayışında.\nAllah qutsaldımı? Cavab verəcəksiz ki, əlbəttə, müqəddəsdi, əzəlidi, əbədidi, tək yaradan Odu, Ondan gəldik, Ona dönəcəyik.\nBəs elə isə, çörəyi Allahla eyni məqama çıxarmaq üçün hansı əsaslarınız var? Daha doğrusu, Allahı çörəyə endirməyə tutarlı arqumentiniz varmı, hörmətli millət vəkili?\nQuranla povestlərinizin heç bir fərqi yoxdu, uzaqbaşı redaktorunuz zəif olar.\nQuran İhsan hocanın dediyi kimi, ölü kitabdı.\nİki ildi evdən Quran kitabını atmışam. Heç kim hiss etməyib. Xəbərləri yoxdu. Bilirsiniz niyə? Çünki iki ildi evdən heç kim ölmür. İki ildə bir dəfə yada düşməyib. Anam da elə deyir. Deyir, Quran müqəddəsdi. Amma bir dəfə narahat olmayıb ki, görən, kəlağayıya büküb şifonerin başına qoyduğum bu zati-müqəddəs necədi, neyniyir?\nHörmətli millət vəkili, siz telefonunuz itəndə axtarırsız, bəlkə də polisə şikayət edirsiz. Tapmayanda kədərlənirsiz. Bəs Quran? Ən son nə vaxt yadınıza düşüb?\nÜmumiyyətlə, insanlar var, iki məqamda var olur: bir toyda, bir hüzrdə.\nQuran nə zaman yada düşür? Ölümdə, qəbiristanda, kiminsə ruhuna dua oxutduranda. Bir də əzbərçi kələkbazlar var, ki, hər gün nəsə əzbərləyirlər.\nQuran şəhadət barmağıdı. Müqəddəs olan da onun göstərdiyi yerdi.\nHamısı nağıl. Guya kimsə Quranı yandırdığı üçün siçovula dönüb, nə bilim, qadın Quran kitabını ayağının altına qoyub pərdə asıb, səhər durub ki, döşləri qurğuşun olub sallanıb...\nMən Quranı yandıra da bilərəm, vərəqlərindən helikopter də düzəldə bilərəm, xurafatçılar dəyməsə, mollabaşlar öldürməsə, heç nə olmaz, inanın mənə.\nQurana hamı toxuna bilməzmiş! Niyə? Allahı bu qədə kiçimsəmək sevgi deyil, cəhalətdi. Dəstəmaz almalıymışam. Hörmətli millət vəkili, ağsaqqal kimi sizdən soruşuram: - Allah hər yerdə var, düzdümü? Yəni biz birbaşa Allahın gözləri önündə, əlinin altındayıq, hə? Qurana toxunmayaq, müqəddəsdi, xub. Bəs elə isə, tualetə nədən gedirik? Bəs Allah? Hava da onun, torpaq da onun, su da onun... Hə?\nHörmətli millət vəkili, lütfən Quranı oxuyun. Yazıçı Anarın kitabı, Elçinin kitabı kimi oxuyun. Oxuyun, görəcəksiz ki, o Allahın kəlam sifəti deyil. Ox işarəsidi sadəcə, dediyim kimi, şəhadət barmağıdı. Göstərdiyi yerdi müqəddəs, özü yox.\nQurandan dəsmalları, kəlağayıları açıb, şifonerlərin başından stolüstünə endirmək gərək.\nQuranı oxumadan dindar olmusunuz...\nAmma mən oxuyub deyirəm ki, Quran müqəddəs deyil.\nUtanıram əslində bunca primitiv, bəsit məsələyə toxunmağa. Görünür, ehtiyac imiş ki, dükanda satılan, toxunulan, cırılan, yandırılan, zibilliyə atıla bilən bir kitab necə müqəddəs olur? Özünü qoruya bilməyən kitab Allahımı müdafiə edəcək?\nAllah elə bir ali məqam ki, onu xarakterizə etmək, haqqında kitab yazmaq və haman kitabı müqəddəsləşdirmək cəhalətin özüdü.\nAllahı Quranda axtarmaq sizin çörəyə müqəddəs deməyiniz kimi absurddu. Yanlış anlamayın, hörmətli millət vəkilim, bilirəm içənsiz, özü də deyirlər, yaxşı içirsiz. Onu da deyirlər ki, çörək də yeyirsiz. Halbuki o müqəddəs dediyiniz kitabda içki haram buyrulub... Sonra da deyirsiz, çörək müqəddəsdi!\nMənim üçün bir müqəddəs var: Toxuna bilmədiyim qədər MƏNdə, görmək həsrəti ilən tutuşduğum uzaqda, dəsmala-kəlağayıya bükülməyəcək təmizlikdə olan Allah. Ki, onun Kəlam sifəti insandı – söz yəni.\nO Sifəti təmiz saxlayın, lütfən.


Qorbaçov “SSRİ-nin bərpasını” mümkün sayır\n2022, 24 May, çərşənbə axşamı, Bakı vaxtı 00:37\nSSRİ-nin sonuncu prezidenti Mixail Qorbaçov\nSSRİ-nin sonuncu prezidenti Mixail Qorbaçov keçmiş SSRİ-nin sərhədləri daxilində “yeni ittifaqın” yaradılmasını mümkün sayır.\nTASS agentliyinə müsahibəsində Qorbaçov deyib ki, bu ittifaq dövləti könüllü olmalı, lakin “sovet” olmamalıdır.\nRusiya prezidentinin sözçüsü Dmitri Peskov Qorbaçovun bu qeydlərini şərh edərkən deyib ki, bu onun şəxsi rəyidir.\nKravçuk, Şuşkeviç, Yeltsin...\nSözü gedən müsahibədə Qorbaçov həmçinin deyib ki, Rusiya prezidenti Boris Yeltsini, Belarusun başçısı Stanislav Şuşkeviçi və Ukrayna lideri Kravçuku vətəndaş müharibəsinin törənəcəyindən çəkinərək həbs etməyib.\nÖtən cümə axşamı, dekabrın 8-də Sovet İttifaqına son qoymuş Belovej razılaşmasının imzalanmasının 25 ili tamam olub.\n1991-ci ildə həmin gün Rusiya, Ukrayna və Belarus liderlərinin imzaqladıqları sənəddə deyilirdi ki, SSRİ beynəlxalq hüququn subyekti və geosiyasi reallıq kimi mövcudluğunu dayandırır. Qorbaçov istefaya həmin ilin 25 dekabrında gedib.\nLevada Mərkəzinin keçirdiyi ictimai rəy sorğusuna görə rusiyalıların 56 faizi Sovet İttifaqının dağılmasından təəssüfləndiyini bildirib.Bununla belə ittifaqın bərpa edilməsini bunların 12 faizi istəyir.


Sənət ölməzdir prinsipini aşılayan sənətkar\nİsmayıl Əfəndiyev milli kinomuza bacardığı qədər yaradıcılıq töhfələri verib\nBədii təsvir vasitələrinin vəhdəti olan kinoda sənətkarı istedadla yanaşı xarici görünüşü, şəxsiyyət üstünlüyü, xarakterik davranışı seyrçiyə sevdirir. Səhnə yaraşıqlı görünüşünə görə seçilən, alicənab xüsusiyyətinə görə sevilən respublikanın Əməkdar artisti İsmayıl Əfəndiyev (1910–1967) də Azərbaycan peşəkar aktyor nəslinin belə unudulmaz nümayəndələrindəndir. Şux qaməti, xəfif təbəssümü, təmkinli davranışı ilə ekran personajlarının xarakterik cizgilərini bənzərsiz təqdim edən istedadlı aktyorumuzu anadan olmasının 111-ci ildönümündə ehtiramla xatırlayırıq.\nSənət ümumilikdə estetik idealların təcəssümüdür. Peşəkar sənət dahiləri ideal amilini müsbət obrazlarla yanaşı, hətta mənfi personajın həyat mövqeyinin təhlili prinsipində belə təsəvvür etdirməyə müvəffəq olurlar. Ömrünü kinoya xidmətdə keçirən İsmayıl Əfəndiyevin dolğun ekran obrazları da sənət ölməzdir prinsipini aşılayır.\nİncəsənətə hələ kiçik yaşlarından həvəsi olan, ailəsinin, qohum-əqrəbasının narazılığına baxmayaraq çətin və məsuliyyətli peşəni seçən İsmayıl Əfəndiyev 1910-cu il avqustun 10-da qədim Şamaxı şəhərində Mahmud kişinin ailəsində dünyaya göz açıb. Kiçik olanda ailəsi Göyçay şəhərinə köçüb. Göyçay həvəskarlar teatrına gedib, buradakı tamaşalarda böyük həvəslə iştirak edib. 1927-ci ildə orta məktəbi bitirdikdən sonra Bakıya gəlib, Pedaqoji Texnikuma daxil olub. Xalq şairi Rəsul Rza ilə tanış olub. Bu tanışlıq sonralar dostluğa, daha sonra isə qohumluğa çevrilib.\nPedaqoji təhsil aldığı müddətdə də ruhən teatra bağlı olduğunu, ondan heç vaxt ayrıla bilməyəcəyini duyan gənc tələbə görkəmli teatr və kino xadimi, Xalq artisti İsmayıl Hidayətzadə ilə tanış olur və onun rəhbərlik etdiyi dram dərnəyində çıxış edir. 1929-cu ildə texnikumu bitirdikdən sonra bir müddət pedaqoji fəaliyyət göstərir. 1931-ci ildə Bakı Türk İşçi Teatrına dəvət alır. Bir il sonra teatr Gəncəyə köçəndə kollektivlə birlikdə orada fəaliyyət göstərməyə başlayır. Maraqlı, koloritli obrazlarla tamaşaçıların qəlbinə yol tapan gənc aktyor teatrın repertuarında olan tamaşalarda baş və aparıcı rollarda çıxış edir.\nTeatrda məhsuldar yaradıcılığı kino xadimlərinin diqqətindən yayınmır. İlk dəfə görkəmli aktyor, rejissor, Xalq artisti Abbas Mirzə Şərifzadənin kinomuzun səssiz mərhələsinə aid “Məhəbbət oyunu” filmində (1935) oynadığı obrazın (Səttar) həyat mövqeyini, psixologiyasını dəqiq ifadə edən aktyor sevilən simaya çevrilir. 1939-cu ildən etibarən isə kinostudiyada fəaliyyət göstərməyə başlayır, həm aktyor kimi filmlərə çəkilir, həm də rejissor kimi filmlər çəkir.\nKinoya lazım olmaq\nİsmayıl Əfəndiyevin teatrda qazandığı sənət bilgisi koloritli ekran obrazları yaratmasına, məşhurlaşmasına səbəb oldu. Filmoqrafiyasına 30-dan çox ekran əsəri daxil olan sənətkar rejissor kimi müxtəlif mövzulu (“Alagöz yaylağında”, “Bəsləsən atlas olar tut yarpağından”, “Əmanət kassası” və s.) sənədli filmə, “Kölgələr sürünür” dram-macəra janrlı bədii filminə (1958, kinorejissor Şüa Şeyxovla birgə) quruluş verdi, 10-dan artıq filmdə (həkim – “Əmək və qızılgül”, Rza İsmayılov – “Bəxtiyar”, Şirəli – “İnsan məskən salır”, Nadirov – “Qızmar günəş altında”, Kamal Qasımov – “Vətən oğlu” və s.) yaddaqalan obrazlar yaratdı. Ahəngdar səsə, qüsursuz diksiyaya malik aktyor bir neçə bədii filmdə məşhur kino personajlarını (Həkim Eldostu – “Bir qalanın sirri”, Cəlil – “Əsl dost”, Gülümsərov – “Ulduz” və s.) ifadəli səsləndirməklə peşəkar ifaçıların oyununa uğur qatdı.\nİsmayıl Əfəndiyevin səsli kinoda ilk böyük rolu “Yeni horizont” filmindəki (1940) Adil Kərimov obrazıdır. Görkəmli kinorejissor Ağarza Quliyevin kinorejissor Qriqori Braginski ilə birgə quruluş verdiyi film Bakı neftçilərinə, onların yeni neft yataqları kəşf etmək uğrunda apardıqları mübarizəyə həsr olunub. Gənc alim-geoloq Adil Kərimovla qocaman alim, professor Əhmədov arasında elmlə bağlı yaranan kəskin münaqişə filmin əsas süjet xəttini təşkil edir. Səsli kinonun ilkin mərhələsində ekranda təcəssüm olunan patetik, sxematik təqdimatların fonunda rolun mövqeyi tam açılmasa da, aktyorun kameraya uyğun və lazımlı keyfiyyətləri, sənət taktikası növbəti filmlərə dəvət almasına imkan yaradır. Aktyorun müxtəlif illərdə yaratdığı Rza (“Səbuhi”), Şeyda İmanov (“Qara daşlar”), Qurbanov (“Cazibə qüvvəsi” kinoalmanaxında “Zirvə” novellası) və digər ekran obrazları xarakterik cizgilərinə görə yaddaqalan personajlardır.\nAktyorun yaratdığı Süleyman “Arşın mal alan” (1945), Əmir Həmzə “Fətəli xan” (1947), Həsənqulu bəy “O olmasın, bu olsun” (1956) kimi genişplanlı rolları da xarakterik cizgilərinə, kinonun əhəmiyyətini anlatdığına görə yaddaqalandır, baxımlıdır. Sözügedən filmlərdən də göründüyü kimi, fərqli xarakterlər toplusu yaratmaq, personajın həyat tərzini, düşüncəsini, istəyini inandırıcı çatdırmaq zəngin dünyagörüşünə, böyük daxili mədəniyyətə malik sənətkar üçün heç də çətin deyildi. Bu mənada sənətə sevərək sarılan, Azərbaycan kinosunun addım-addım irəlilədiyi çətin vaxtlarda ömrünü bu sənətin müxtəlif sahələrinə həsr edən İsmayıl Əfəndiyev milli kinomuza bacardığı qədər yaradıcılıq töhfəsini verməyə nail oldu.\nPeşə və vətəndaşlıq borcu\nİsmayıl Əfəndiyev məsuliyyətli kinematoqrafçı olaraq peşə və vətəndaşlıq borcunu şərəflə yerinə yetirirdi. O, 1945-ci ildə bir qrup mədəniyyət işçisi ilə Cənubi Azərbaycanda olanda Təbrizdə “Arşın mal alan”, “O olmasın, bu olsun”, “Eşq və intiqam”, “Anamın kitabı” əsərlərini tamaşaya qoyur. Həmçinin 1947-ci ildə ekranlara çıxan “Arazın o tayında” filmi üçün müəyyən çəkilişlər aparır. Çoxşaxəli yaradıcılığa malik sənətkar “Bir ailə” filmində rejissor assistenti, “Almanların Şimali Qafqazda vəhşilikləri” sənədli filmində operator köməkçisi, “Arşın mal alan” (1945), “Bəxtiyar” bədii və “Arazın o tayında” sənədli filmlərində ikinci rejissor kimi də çalışıb, elmi-kütləvi filmlər çəkib.\nSevgi ilə xatırlanmaq\nHəyatın inikası olan kino sənəti insanların arzularını, istəklərini təcəssüm etdirir, onların həyata, bir-birinə olan münasibətini göstərir. Bu mənada kino və onu yaşadanlar unudulmur, daim sevgi ilə xatırlanırlar.\n“Azərbaycanfilm”də uzun illər kinooperator işləmiş Fəramiz Məmmədovun İsmayıl Əfəndiyev haqqında fikirləri sənətkar şəxsiyyətini bizə daha yaxın edir: “İsmayıl Əfəndiyev yadımda alicənab bir insan kimi qalıb. “Arşın mal alan” filmində canlandırdığı Süleyman kimi çox səliqəli geyinirdi, üzü həmişə təraşlı olurdu. Kinostudiyada çalışdığı müddətdə işini həmişə səliqə-sahmanla aparırdı. Bir dəfə də olsun, onu kinostudiyanın yeməkxanasında oturan görmədim. Yadımdadı, görkəmli kinorejissor Əlisəttar Atakişiyev ona birlikdə çay içməyi təklif edəndə deyirdi ki, “Əlisəttar müəllim, gəlin, otağımda söhbət edək”. Özünü çox sanballı aparırdı. Kiminsə xətrinə dəyməzdi, kimsə də onunla zarafat edə bilməzdi. Yüksək daxili mədəniyyətə malik insan idi. Həyatını zəhməti ilə qazanırdı. Dublyajda səsləndirmə ilə məşğul olur, filmlərdə çalışırdı. Buna görə də böyük hörmət sahibi idi”.\nMədəniyyət.- 2021.- 27 avqust.- S.7.


Ermənistan Azərbaycanı “yeni ərazilər uğrunda yeni müharibə” bəyanatları ilə hədələyir » Absheronxeber.az | İnformasiya agentliyi\n“Bütün üzv dövlətlər BMT Nizamnaməsinə qoşulmaqla hər hansı bir ölkənin siyasi müstəqilliyinə və ərazi bütövlüyünə qarşı güclə hədələməkdən və gücün tətbiqindən çəkinmək öhdəliyini götürmüşlər. Lakin Ermənistan öz öhdəliklərini kobud şəkildə pozmuş və Azərbaycana qarşı hərbi güc tətbiq etmişdir. Ermənistan Azərbaycanın Dağlıq Qarabağ bölgəsini və ətraf yeddi rayonunu işğal etmişdir. BMT Təhlükəsizlik Şurasının 1993-cü ildə qəbul edilmiş dörd qətnaməsi Ermənistan silahlı qüvvələrinin işğal edilmiş Azərbaycan torpaqlarından tam, dərhal və qeyd-şərtsiz çıxarılmasını tələb edir. Təəssüflər olsun ki, Ermənistan hələ də bu qətnamələrə məhəl qoymamaqda davam edir”. Bu fikirləri Azərbaycan Prezidenti İlham Əliyevin BMT-nin 75 illiyinə həsr edilmiş Yüksək Səviyyəli İclasda çıxışı zamanı söyləyib. Dövlət başçısı qeyd edib ki, Ermənistan işğal olunmuş ərazilərdə azərbaycanlı əhaliyə qarşı etnik təmizləmə həyata keçirib. Bir milyondan çox azərbaycanlı qaçqın və məcburi köçkün vəziyyətinə düşüb. Ermənistan Xocalı soyqırımını törədib. Ondan çox ölkə bu soyqırımını tanıyıb.\nİrəvan Qarabağda qanunsuz məskunlaşma siyasəti aparır\nÇıxışı zamanı Ermənistanın işğal olunmuş ərazilərdə beynəlxalq hüquq normalarını kobud şəkildə pozaraq qanunsuz məskunlaşdırma siyasəti həyata keçirdiyini vurğulayan Prezident İlham Əliyevin sözlərinə görə, rəsmi İrəvan işğal olunmuş ərazilərdə Azərbaycan xalqına məxsus tarixi və dini abidələri məhv edib. Bununla yanaşı ermənilər mülki əhalini hədəf seçməkdən də çəkinmirlər və bütün bunları dünyanın gözü qarşısında, açıq – aşkar, nümayişkəranə şəkildə həyata keçirirlər. “Ermənistan qoşunların təmas xətti və Ermənistan-Azərbaycan sərhədi boyunca mülki əhalini qəsdən hədəf alır və təxribatlar törədir. Azərbaycanın Tovuz rayonunun artilleriya atəşinə məruz qalması nəticəsində hərbçilərimiz və bir mülki şəxsimiz öldürüldü, mülki infrastruktura ciddi zərər vuruldu” – deyən Prezident İlham Əlityev Ermənistanın sülh prosesində iştirak etmədiyini də diqqətə çatdırıb. O bildirib ki, Ermənistanın baş naziri ATƏT-in Minsk qrupunun həmsədrlərinin vasitəçiliyi ilə aparılan danışıqların format və mahiyyətini məqsədyönlü şəkildə pozur: “Onun “Qarabağ Ermənistandır” bəyanatı danışıqlar prosesinə ciddi zərbədir. O, danışıqlar prosesində əsassız şərtlər irəli sürür. Onun Azərbaycana qarşı irəli sürülmüş qəbuledilməz “yeddi şərti” tərəfimizdən rədd edilib”.\nErmənilər müharibə hazırlıqları görür\nÇıxışı zamanı Prezident İlham Əliyev Ermənistanın son zamanlar sərhədyanı ərazilərdəki aktivliyinə diqqət çəkərək rəsmi İrəvanın müharibə hazırlıqları gördüyünü bildirib. Qeyd edək ki, Ermənistanın baş naziri Azərbaycana qarşı hərbi əməliyyatlarda iştirak etməyə məcbur ediləcək on minlərlə mülki vətəndaşdan ibarət silahlandırılmış mülki könüllülər dəstələrinin yaradılmasını elan edib. Bu, Ermənistan rəhbərliyinin yeni təcavüzkar niyyətini açıq şəkildə nümayiş etdirir. Ermənistanın müdafiə naziri Azərbaycanı “yeni ərazilər uğrunda yeni müharibə” bəyanatları ilə hədələyir.\n“Nasizmin şöhrətləndirilməsi Ermənistanın dövlət siyasətidir. Mənfur nasist general Qaregin Njde milli qəhrəmana çevrilib. Ermənistanın rəsmi ideologiyasında “Azərbaycanofobiya” siyasəti hökm sürür. Milli təhlükəsizlik strategiyasında irqçi, şovinist və “Azərbaycanofob” fikirlər əks olunub” – deyən Prezident İlham Əliyev bildirib ki, təxribatların baş verməsinə və gərginliyin artırılmasına görə məsuliyyət Ermənistanın hərbi-siyasi rəhbərliyinin üzərinə düşür.\nErmənistan-Azərbaycan münaqişəsi Azərbaycanın ərazi bütövlüyü çərçivəsində və BMT Təhlükəsizlik Şurasının qətnamələri əsasında həll edilməli olduğunu vurğulayan dövlətimizin başçısı Azərbaycan-BMT əlaqələrinə də toxunub. O, bildirib ki, Azərbaycan BMT ilə səmərəli əməkdaşlıq qurub. Ölkəmiz 155 dövlətin dəstəyi ilə 2012-2013-cü illərdə Təhlükəsizlik Şurasının qeyri-daimi üzvü seçilib. Bundan əlavə, hazırda Azərbaycan 120 dövlətin yekdil dəstəyi ilə Qoşulmama Hərəkatına sədrlik edir.\nQoşulmama Hərəkatının COVID-19-a qarşı onlayn formatda Zirvə görüşü təşəbbüsümüz əsasında 2020-ci ilin may ayında keçirildi. Zirvə görüşündə Qoşulmama Hərəkatı adından Azərbaycan Prezidenti İlham Əliyev BMT Baş Assambleyasının COVID-19-a qarşı mübarizə üzrə dövlət və hökumət başçıları səviyyəsində Xüsusi sessiyasının keçirilməsi təşəbbüsü ilə çıxış etdi. Bu təşəbbüsü 130-dan çox ölkə dəstəklədi. Rəsmi Bakının COVID-19 pandemiyasına qarşı mübarizədə nümunəvi ölkə kimi göstərilir. Həyata keçirilmiş tədbirlər nəticəsində Azərbaycanda COVID-19 ilə bağlı vəziyyət nəzarət altındadır. Ümumdünya Səhiyyə Təşkilatı pandemiya ilə mübarizədə Azərbaycanı nümunəvi ölkə adlandırıb. Prezident İlham Əliyev bildirib ki, Ümumdünya Səhiyyə Təşkilatına 10 milyon dollar həcmində könüllü maliyyə töhfələri etmişik. COVID pandemiyası ərzində Azərbaycan 30-dan çox ölkəyə humanitar və maliyyə yardımı göstərib.\nDialoq mərkəzi – AZƏRBAYCAN\nAzərbaycan mədəniyyətlərarası dialoqun təşviqində vacib rol oynayır. Ölkəmiz dünyanın tanınmış multikulturalizm mərkəzlərindəndir. 2008-ci ildə Azərbaycan tərəfindən başlanılmış “Bakı Prosesi” mədəniyyətlərarası dialoqun möhkəmləndirilməsi məqsədini daşıyır. 2016-cı ildə BMT-nin Sivilizasiyalar Alyansının VII Qlobal Forumu Azərbaycanda keçirilib. Bundan əlavə, ölkəmiz 2015-ci ildə ilk Avropa Oyunlarını və 2017-ci ildə IV İslam Həmrəyliyi Oyunlarını təşkil edib. Həmin idman yarışları da mədəniyyətlərarası dialoqa mühüm töhfə olub.\nPrezident İlham Əliyev bildirib ki, Azərbaycan sabit, müasir və demokratik ölkədir. Demokratiyanın inkişafı və insan hüquqlarının qorunması hökumətimizin başlıca prioritetləri sırasındadır. Bütün fundamental hüquqlar, o cümlədən ifadə azadlığı, media azadlığı, toplaşma azadlığı, dini etiqad azadlığı və vətəndaş cəmiyyətinin inkişafı tam şəkildə təmin edilir. “Azərbaycanın iqtisadiyyatı sürətlə inkişaf etmiş və son 17 ildə ümumi daxili məhsul üç dəfə artmışdır. Dayanıqlı İnkişaf Məqsədlərinin icrasında böyük tərəqqi əldə etmiş Azərbaycan qısa vaxt ərzində BMT-yə iki dəfə könüllü milli hesabat təqdim edən azsaylı ölkələrdən biridir. “2020-ci il üzrə Dayanıqlı İnkişaf Hesabatı”nda yer almış “Dayanıqlı İnkişaf Hədəfləri İndeksi”nə görə Azərbaycan 166 ölkə arasında 54-cü yerdədir”.


21 Okt. 2019 15:17\n“Azərxalça” Açıq Səhmdar Cəmiyyətinin Yunəyrici-Boyaq Fabrikinin inzibati binasında “Yun tədarükündə mövcud vəziyyət və qarşıda duran vəzifələr” mövzusunda müşavirə keçirilib.\nMüşavirəyə yekun vuran İdarə Heyətinin sədri Vidadi Muradov deyib ki, Azərbaycan Standartlaşdırma İnstitutu tərəfindən “Əllə toxunmuş Azərbaycan xalçalarının texniki şərtləri” qəbul edilib. İlk dəfə qəbul olunan bu normativ sənəddə çeşidlənmiş çirkli yunun nəmlik itkisi barədə standart da öz əksini tapıb. Tədarük edilmiş çirkli yunun çeşidləndikdən sonra ümumi çəkisində baş verən nəmlik itkisi 20%-ə bərabərdir. “Azəxalça”nın regional yun və boyaq bitkilərinin tədarükü məntəqələrinə qəbul edilmiş çirkli yunun çeşidləndikdən sonra Yunəyirici-Boyaq Fabrikinin xammal anbarına təhvil verilənədək saxlanılması zamanı baş verən nəmlik itkisi 3 faiz, çeşidlənmiş yunun fabrikin xammal anbarına qəbul edilib emal olunanadək saxlanılması zamanı baş verən nəmlik itkisi 17 faizdir. “Azərxalça” regional məntəqələrə və fabrikə yun qəbulunu bu texniki şərtə uyğun həyata keçirir.\nVidadi Muradov qarşıda duran vəzifələrdən danışaraq bir sıra tapşırıqlar verib. Qeyd olunub ki, mənqələrdən fabrikə daxil olan çeşidlənmiş yunun qəbuluna ciddi nəzarət edilməli, aşkarlanmış yararsız məhsulun geri qaytarılması təmin olunmalıdır. Fabrik müəssisənin qurulmasına və fəaliyyətinin təmin olunmasına cavabdeh xarici şirkətlə birlikdə mütəxəssislər hazırlamalı, bu zaman gənc kadrlara üstünlük verilməlidir. Regional yun və boyaq bitkilərinin tədarükü məntəqələrində yun qəbulu zamanı müəyyənləşdirilmiş standartların tələblərinə ciddi riayət edilməli, kəmiyyətə deyil, keyfiyyətə önəm verilməlidir. Regional məntəqələrdə kadr hazırlığı da diqqətdə saxlanılmalı, qısa zaman ərzində bu məqsədlə təşkil olunacaq kurslara cəlb ediləcək gənc kadrlar müəyyənləşdirilməlidir.\n“Azərxalça” Açıq Səhmdar Cəmiyyətinin mətbuata xidməti


80599 | 2020-01-24 17:56:33\nDeyirlər teatr bəşəriyyətin kəşf etdiyi möсüzəsi və ən böyük bir varlığıdır. Dünyanın bütün sevinclərini, insanların arzu və xəyallarını, qüvvətli ehtiraslarını, xeyrin qələbəsini, şər işin, xəyanətin məğlub edilməsini səhnədə görmək, prometey qəlbli insanların qəhrəmanlığından ruhlanmaq tamaşaçılara həmişə xoş gəlir. Düşünürəm ki, teatrın vəzifəsi insanda özünə qarşı qürur hissi oyatmaqdan, onun həyatda ən yaxşı, ən mühüms, ən əziz, müqəddəs bir məxluq olmasını və ondan başqa diqqətə daha çox layiq bir varlıq olmadığını söyləməkdən ibarətdir. Fəaliyyətə başladığı gündən Azərbaycan teatrı öz repertuarının coşğun miqyasını ildən-ilə genişləndirərək teatrlarımızın yaradıcılıq inkişafında xüsusilə Azərbaycan dramaturgiyasının banilərinin M. F. Axundzadənin, S. S. Axundovun, C. Məmmədquluzadənin, H. Cavidin, C. Cabbarlının, Ə. B. Haqverdiyevin, M. S. Ordubadinin, A. Şaiqin, A. Səhhətin, N. B. Vəzirovun, İ. Əfəndiyevin, B. Vahabzadənin, İ. Şıxlının sənət axtarışları çox böyük rol oynayaraq əvəzsiz aktyor nəsli sınaqlardan çıxaraq əsl sənət fədaisi kimi püxtələşərək hər bir yaradılan səhnə əsəri əlamətdar hadisəyə çevrilib. Klassik dramaturgiyaya müraciət böyük realist aktyor məktəbinin ən parlaq simalarını Azərbaycan mədəniyyətinə bəxş edib. Aktyor tanıyıram ki, bu sənət işığından nurlanaraq inkişaf edib, püxtələşib və öz sənət yolunu hay-küysüz, vicdanla inkişaf edirib. Ömrünün 45 ilini Azərbaycan Teatr sənətinin inkişafına həsr edən Sovqat Səmədova tək.\nAtası uzun illər polisdə işlədiyindən əslən Oğuz rayonundan olan Səfər kişi müharibədən sonra 1946-cı ilə kimi Şəkidə çalışıb. 1946-cı ildə isə Xaldan rayonuna işləmək üçün göndərilib. Elə bu ildə də Sovqat Səfər qızı Səmədova Xaldan rayonunun Aşağıbucaq kəndində anadan olub. Ancaq o illərdə ana nənəsinin himayəsində Şəkidə böyüyüb, boya-başa çatıb. 1957-ci ildə Xaldan rayonu ləğv olunduğundan atası yenidən işləmək üçün Şəkiyə göndərilib. Orta təhsilini yeddinci sinifə kimi oxuyan Sovqat məktəbdən erkən ayrılmalı olub. Səbəb isə atasının aftomobil qəzasından sonra işləyə bilməməsi, böyük qardaşının isə həqiqi hərbi xidmətdə olması ailənin böyük maddi çətinliklərlə üzləşməsi ilə bağlı idi. Bu ehtiyac üzündən anası ailəyə kömək məqsədilə onu orta məktəbin yeddinci sinfindən çıxararaq Şəkidə fəaliyyət göstərən 2 saylı İpəkçilik Kombinatında işləməyə göndərib. Burada üç ay şagird olaraq çalışan Sovqat sonradan usta olaraq fəaliyyətini davam etdirib. Bununla yanaşı həmçinin Şəkidə fəaliyyət göstərən Fəhlə-gənclər məktəbində də təhsilini davam etdirib. Bu məktəb o illərdə Şəkidə 11 saylı orta məktəbin gecə növbəsi olaraq fəaliyyət göstərirdi. Orta məktəb illərindən özfəaliyyət dərnəklərinə olan həvəsi müəllimlərinin də diqqətindən kənarda qalmırdı. Məktəbin demək olar ki, bütün tədbirlərində yaxından iştirak edirdi. Bu illərdə İpək Kombinatının nəzdində olan Mədəniyyət evində Xalq Teatrı fəaliyyət göstərirdi. O, kombinatda çalışdığı müddətdə həmçinin Xalq Teatrına üzv yazılıb. Hətta Xalq Teatrına olan həvəsinə görə anası tərəfindən verilən müəyyən məbləğli pulu yığaraq fabrikdə onunla yanaşı işləyən işçi yoldaşına verərək bir saat ərzində onun əvəzinə işləməsi şərtilə məşqlərdə iştirak etmək üçün icazələr alardı. Çünki onun Xalq Teatrına getməsinə ailə üzvləri narazı idilər.\nTarixi məmbələrə nəzər salarkən görürük ki, 1879-cu ildə İpəkçilər şəhəri olan Şəkidə ilk dəfə barama ambarında, maarifpərvər yazıçı Rəşidbəy Əfəndiyevin təşəbbüsü ilə M. F. Axundzadənin "Hacı Qara” komediyası yerli həvəskarlarla tamaşaya qoyulub. 1933-1950-ci illərdə Şəkidə fasilələrlə Dövlət Dram Teatrı, 1959-1975-ci illərdə isə Xalq Teatrı fəaliyyət göstərib.\nSonradan ailə həyatı quran aktrisanın bu həyatı da bir faciənin nəticəsində uğursuz olub. Cəmi bir il iki ay sürən bu izdivacdan dünyaya gələn bir övladı ilə ata evinə qayıtmaq məcburiyyətində qalıb. O illəri xatırlayan aktrisa Sövqat Səmədova deyir: "Elə bir vəziyyət yarandı ki, mən ata evimə gəldikdən sonra ailəmizdə olan müəyyən problemlər üzündən tək qalmalı oldum. Qonşuluqda yaşan bir qız o zamanlar Mədəniyyət evində katibə olaraq çalışırdı. O da ailə həyatı qurmuşdu. Bu zaman mən Mədəniyyət evinə getdim ki, onun əvəzinə katibə olaraq çalışım. Mədəniyyət evinin direktoru Nazim Bilalov dedi ki, mən sənin Kombinatda fəaliyyət göstərən Xalq Teatrında olan çıxışlarından xəbərdaram. Sən bizə səhnədə kömək et, biz də səni işlə təmin edək. Mən razılıq vermədim ki, daha Şəkidə səhnəyə çıxa bilmərəm. O zaman yerində xidmət deyilən kolxoz və sovxozlarda əməkçilər qarşısında konsert proqramları göstərilirdi. Nazim Bilalaov hələ ki, bu qastrol səfərlərində iştirak etməyimi istədi və dedi ki, nə zaman Şəkidə səhnəyə çıxmağa hazır olsan, istəsən o zaman çıxış edərsən. Beləliklə mən razılıq verdim və Mədəniyyət evində işə başaldım”.\nBir müddətdən sonra Mədəniyyət evinin nəzdində "Namus” pyesi hazırlanarkən aktrisa Sovqat Səmədovaya 22 yaşında olarkən Süsənbər obrazı həvalə olunub. Ancaq aktrisa çatışmamazlığı üzündən Şpanik obrazını oynayacaq bir şəxs tapılmayıb. Bu zaman Mədəniyyət evinin mərhum rejissoru Məmmədkəbir Hacıoğlu ona Şpanik obrazını da oynamağı həvalə edib. Çox böyük tərəddüdlərdən sonra aktrisa həm Süsənbər həm də Şpanik obrazları ilə ilk dəfə səhnəyə çıxmalı olub. Bu zaman Şəki rayon Partiya Komitəsinin birinci katibi olan Sadıq Murtuzayev və ikinci katibi olan Ənvər Nəzərli hazırlanan tamaşaya baxaraq onu təhvil alıblar. İlk səhnə debütünü xatırlayan aktrisa "Namusu təhvil verdik. Komissiya üzvləri tamaşaya baxdılar. Müzakirədə hər kəs ancaq Şpanikdən danışır. Maraqla hər kəs soruşur ki, kimdir Şpaniki oynayan. Mərhum Nazim müəllim də məni göstərib dedi ki, bu ölmüş (gülür). Məni görən hər kəs isə inanmır ki, axı bu cavandır. O zaman Sadıq Murtuzayev mənə dedi ki, daha bundan sonra cavan obrazlar oynamayasan. İnanırıq ki, sən xarakterlər yaradan bir aktrisa olaraq yetişəcəksən. Belə oldu ki, mən Xalq Teatrında qalıb aktrisa olaraq işləməli oldum” - deyir.\nBeləliklə Sovqat Səmədova 1972-ci ilin aprel ayından Xalq Teatrında aktrisa olaraq fəaliyyətə başlayıb. 1975-ci ildə mərhum rejissor Vaqif Abbasovun və direktor Nazim Bilalovun rəhbərliyi ilə yeni Dövlət Dram Teatrı yaradılaraq bərpa olunub və az müddət ərzində böyük uğurlar qazana bilib. Bu zaman xalq teatrında fəaliyyət göstərən aktyor heyətindən Rafiq Yunusov, Sovqat Səmədova və Aydın Əlibalayevdən imtahan götürülərək yeni bərpa olunan teatra cəlb olunublar. Bu minvalla aktrisa 1975-ci ildən 2012-ci ilin dekabr ayınadək Şəki Dövlət Dram Teatrında 37 illik səhnə fəaliyyətində aktrisa olaraq çalışıb.\nŞəki Dövlət Dram Teatrının səhnəsində yüzdən artıq obrazlar qaleriysı yaradan aktrisa "Komsomol poeması”da Gülcahan Ana, "Quşu uçan budaqlar”da Kaftar, "Adamın adam”da Xəbərçi Xədicə, "Müsyo Jordan və Dərviş Məstəli şah”da Xanpəri, "Hacı qara”da Tükəz, "Bir saatlıq xəlifə”də Səkinə xanım, "Lənkəran xanın vəziri”də Nisə xanım, "Aydın”da Böyük xanım, "Yalan”da Güllü xala, "Şirinbala bal yığır”da Dilşad, "Kəndimizin narları”da Maral, "Hökm”də Dilsüzə, "Kral Lir”də Kordelya, "Arvadımın əri”də Zərifə, "Ustalar”da Miramixa, "Onun iki qabırğasın”da Qəşəm ana obrazları maraqla baxılan və böyük ustalıqla yaradılan səhnə obrazlarının bir qismidir.\nBu gün də Şəki Dövlət Dram Teatrında çalışdığı müddət ərzində sənət dostlarından söhbət düşüərkən Sovqat Səmədov bir qədər kövrək səslə danışdı: "Bu illər ərzində sənət dostlarımdan söhbət düşərkən mərhum rejissorumuz, əməkdar incəsənət xadimi Hüseynağa Atakişiyevi xatırlamaya bilmirəm. Əslində o, mənim tək sevimli rejissorum olmayıb. Şəki Dövlət Dram Teatrında mənim qardaşım, sirdaşım, müəllimim olub. Onunla bağlı nə qədər də danışsam bitməz, tükənməz”.\nAktrisa Məmmədkəbir Hacıoğlu, Rahib Mustafayev, Vaqif Abbasov, Hüseynağa Atakişiyev, Cahangir Novruzov, Muxtar İbadov, Mirbala Səlimli kimi peşkar Azərbaycan teatrının professional rejissorlarının quruluşlarında maraqlı obrazları ilə hər zaman onların diqqətini cəlb etməyi bacarıb. Həmçinin Şəki Dövlət Dram Teatrının səhnəsində Cahangir Novruzov, Gülşad Baxşıyeva, İbrahim Əliyev, Hüseynağa Atakişiyev, Muxtar İbadov, Maya Əliyeva, Fərman Abdullayev kimi sənət dostları ilə birlikdə çiyin-çiyinə çalışaraq, müxtəlif səpgili əsərlərdə tərəfmüqabili olub.\n1974-cü ildə Dövlət Akademik Musiqili Teatrı Şəkiyə qastrol səfərinə gələn zaman bu teatrın baş rejissoru Vaqif Ağayev Sovqat Səmədovanın Xalq Teatrında olan obrazlarda ifasını gördükdən sonra onu işləmək üçün bu teatra aktrisa olaraq dəvət edib. Ancaq 1975-ci ildə Şəki Dövlət Dram Teatrı yenidən bərpa olunduğu üçün aktrisa bu dəvəti qəbul etməyib. Aktrisa o illəri xatırlayarkən deyir: "1974-cü ildə Dövlət Akademik Musiqili Teatrı Şəkiyə "Qaynana” komediyası ilə qastrol səfərinə gəlib. Burada mən görkəmli sənətkarımız, xalq artisti Nəsibə Zeynalova ilə yaxından tanış ola bilmişəm. Bu tanışlıq sonradan böyük dostluğa hətta ana və övlad qədər sıx olan münasibətlərə çevrilib. Hətta Cahangir Novruzov 1985-ci ildə bizim Şəki Dövlət Dram Teatrına baş rejissor təyin olunduqda mən onun bacısı kimi çox yaxından qayğıları ilə məşğul olmuşam. O zamanda da Nəsibə Zeynalova da mənim Dövlət Akademik Musiqili Teatrına aktrisa olaraq getməyimi təkidlə istəyirdi. Ancaq mən doğma Şəkidən ayrıla bilmədim”.\nSovqat Səmədova 2013-cü ilin yanvar ayından etibarən isə Bakı Uşaq Teatrında aktrisa olaraq fəaliyyətini davam etdirir. Bu teatrın səhnəsində "Əs-Xaş”da Mərhəmət, "Göyçək Fatma”da Nənə, "Humayın yuxusu”da Nənə, "Dələduz siçanlar”da Ana siçan, "Qış yuxusu”da Küpəgirən, "Çay dəsgahı”da Nağılçı, "Ballı”da Ballı, "Bəla”da Ana kimi maraqlı obrazlar qaleriyası yaradan aktrisa İntiqam Soltan və İlhamə Əhmədova kimi rejissorlarla çalışır.\nAktrisa fəaliyyəti müddətində bir sıra bədii və sənədli filmlərdə də maraqlı obrazlar yarada bilib. Belə ki, "Axırıncı dayanacaq”, "Sübhün səfiri”, "Anai”, "Qaynanamız”, "Bağlı qapı”, "İmtahan”, "Qız qaçırma-2”, "Baldızım”, "O dünyadan salam”, "Niyə-2”, "Döngələr”, "İşığa doğru”, "Qız yükü”, "Günahkarlar”, "Könül yarası”, "Üç bacı”, "Bir qadın” bədii eləcə də sənədli televiziya filmlərində də maraqla qarşılanan rəngarəng və bitgin obrazlar yaratmağa müvəffəq olub. Bununla yanaşı aktrisanın kino fəaliyyəti Türk kinomotoqrafiyasının da diqqətindən kənarda qalmayıb. Belə ki, "Həyat varsa”, "Mahmud və Məryəm” filmlərinə dəvət alan aktrisa maraqlı surətlərə çəkilib.\nO, fəaliyyəti müddətində bir çox Fəxri fərmanlarla və eləcə də Beynəlxalq Teatr Festivallarının mükafatları ilə təltif olunub.\nBu gün bir oğul, dörd nəvəsi olan aktrisa Sovqat Səmədova yaradıcılığı ilə körpə fidanlarımızın qarşısında maraqlı və orjinal surtətləri ilə çıxışlardan böyük zövq alır. Yaşayır və yaradır. Sənətin nur işığında parlayan günəş tək varlığını sübüt edir. Sənətkar ömrü yaşanan illərlə deyil, görülən əməllərlə ölçülür. Sənətkar var ki, ömrünü "yüksək titullar qazanmağa” sərf edir, qısa zamanda sənətin zirvələrini fəth edir. Sənətkar da var ki, qəlbini piltə-piltə əridir, öz insani və vətəndaşlıq borcunu təmkinlə, hay-küysüz yerinə yetirir, məqsədi, amalı uğrunda daima hərəkətdə, inkişafda olur.


Almaz və yaqutlarla dolu "Mirny Çuxuru" » Qadin.Net ~ İlk milli qadın portalı... Azərbaycan xanımlarına...\nMir almaz mədənin yerləşdiyi Mirny çuxuru, dünyanın ən böyük ikinci insan əli ilə yaranmış çuxur olaraq tarixə adını yazdırdı. Dünyanın göbək dəliyi olaraq adlandırılan çuxur haqqında yazını sizə təqdim edirik.\n“Diamond City (Elmaz Şəhəri)” olaraq adlandırılan bölgə, Şərqi Sibirdə yerləşir.\nİçi boş kimi görünən Mirny çuxurunun hekayəsi 13 iyun 1955-ci ildə Mirny qəsəbəsində almaz daşın tapılması ilə başlayır.\nAlmaz yataqları, sovet geoloqları Yuri Khabardin, Yekaterina Elagina və Viktor Avdeenko tərəfində Amakinsky səfəri əsnasında kəşf edildi.\nSovet geoloqları Kimberlit olaraq bilinən volkanik daşın izindən getmələri sayəsində almaz yatağını kəşf etdilər. Mirny qəsəbəsində almazın kəşf edilməsi 1957-ci ildə Rusiyada Lenin mükafatına layiq görüldü.\nMir mədənin inşası Stalinin planı ilə başladı, ancaq hava şərtlərinə görə mədənçiləri çətinləyə saldı. Başlanğıxda zəmin dondu, qazma işləri çətinləşdi. Daha sonra təklər, yanacaqlar belə dondu. Qışdan sonra gələn qısamüddətli yaz mövsümündə çuxur palçığa çevrildi. Bütün çətinliklərə baxmayaraq dinamitlər və müxtəlif alətlərlə genişlədilən çuxur, 525 metr dərinliyində və 1,25 kilometr enində açıldı.\nMədən açıldıqdan sonra ildə 10 milyon karat almaz istehsal olundu, bu almazların yüzdə 20-si yüksək keyfiyyətlidir. 23 dekabr 1980-ci ildə Mir mədənin ən böyük almazı çıxarıldı. Almaz, 68 qram ağırlığında idi.\nBöyük və geniş olan Mirny çuxuru, alçaqdan uçan təyyarələri aşağı çəkərək qəzalara səbəb ola bilir. Mədənin dibində olan hər kəs, başının fırlandığını və geri qayıdarkən həddindən artıq xoşbətlik və coşqudan ibarət eyfariya hissinin olduğunu deyirlər.\nTemperaturun -40 dərəcəyə qədər düşdüyü mədənə ancaq xüsusi icazə ilə girilir.\nMədən, son dəfə "Alrosa" adlı şirkət tərəfindən istifadə olundu və qaynaqları bitdiyi üçün 2004-cü ildə tərk edildi.\n7 oktyabr 2019 21:03\nBizə icazə verməzlər\n7 oktyabr 2019 16:35


Rusiyada ölüm halları kəskin artıb, doğum azalıb - Azinforum.az İnformasiya Portalı\nAna səhifə / Dünya / Rusiyada ölüm halları kəskin artıb, doğum azalıb\n2021-ci ilin yanvarında Rusiya Federasiyasında (RF) ölənlərin sayı 219,8 min nəfər təşkil edib ki, bu da 2020-ci ilin uyğun dövrünün göstəricisindən 33,9 faiz çoxdur.\nÖlkədə əhalinin təbii azalması isə ötən ay 113 min nəfər təşkil edib. Bu barədə «Rosstat»ın məlumatında söhbət açılır. Məlumat martn 5-də dərc olunub.\n2020-ci ilin yanvarında əhalinin sayı 45,2 min nəfər azalıb, 2021-ci ilin yanvarında isə 113,4 min nəfər azalma olub. Düzdür, bu zaman 2021-ci ilin yanvarında körpə ölümü 1,3 faiz azalıb, ötən ilin yanvarında bu rəqəm 528 nəfər (1 yaşa qədər) təşkil edib.\nÜmumilikdə, 2021-i ilin yanvarında Rusiyada 106,6 min uşaq doğulub – bu, ötən ilin uyğun dövründəkindən 10,3 faiz azdır.\n2020-ci ilin dekabrında doğulanların sayı 129,3 min nəfər olub ki, burada azalma 17,6 faiz təşkil edib.\nQeyd etmək lazımdır, bu gün Rusiya hökmət başçısının müavini Tatyana Qolikova elan edib ki, ötən ilin yekunlarna görə, Rusiyada ölüm hallarının sayı 17,9 faiz artıb.\nBu ün KİV-nin yaydığı başqa bir xəbərdə isə deyilir ki, hazırda Rusiya Suriyada daha bir daimi hərbi baza tikir.\nBelədə, məntiqi sual yaranır: öz vətəndaşlarının sağlamlığını (əhalinin təbii artımını) təmin edə bilməyən bir ölkənin uzaq Suriyada hərbi baza tikməyə vəsait yönəltməsi, Liviyada üsyançı Həftara, qulağımızın dibində ermənilərə silah paylaması təəccüb doğurmaya bilməz.\nÖncəki “KÖHNƏ QVARDİYA” artıq YAP-da da söz sahibi deyil…\nNövbəti Vilayət Eyvazov Vüqar Qasımovu vəzifəsindən azad etdi\n2018-ci ildə Azərbaycandan Yerevana 211 milyon dolların köçürülməsi barədə yayılan məlumatlar Ermənistanda növbəti siyasi qalmaqala …


Qarabağın heç yerdə görmədiyiniz yeni fotoları\nQarabağın heç yerdə görmədiyiniz yeni fotoları\nSosial şəbəkələrdə Azərbaycanın işğal olunmuş Dağlıq Qarabağ ərazisinin yeni şəkilləri paylaşılıb.\nBAKU.WS-in əldə etdiyi yeni şəkillərdə Qarabağın füsunkar təbiəti əks olunub. Ancaq bununla belə, şəkillərə diqqət yetirdikdə ermənilərin məskunlaşdığı Azərbaycanın tarixi şəhərlərinin xaraba gününə düşdüyü görmək mümkündür.\nEvlərin xarici görünüşü Qarabağda yaşayan ermənilərin yaşayış səviyyəsindən xəbər verir. İşğal olunmuş Azərbaycan torpaqlarına ermənilər daha çox yay aylarında axın edir. Çünki Dağlıq Qarabağda iş yerləri demək olar ki, yox səviyyəsindədir. Ermənilər yaşayış səviyyəsi acınacaqlı durumda olduğu üçün Qarabağdan köç edirlər.\nXatırladaq ki, Dağlıq Qarabağ — Azərbaycan Respublikasının qərb bölgəsidir. Dağlıq Qarabağ Azərbaycanın mərkəzi hissəsində yerləşir. Bu torpaqlar tarixən Qafqaz Albaniyasının (Arranın), Qarabağ xanlığının, Azərbaycan Xalq Cümhuriyyətinin, Azərbaycan Sovet Respublikasının tərkib hissəsi olub, indiki Azərbaycan Respublikasının isə tərkib hissəsidir. Hal-hazırda ətraf ərazilərlə yanaşı (cəmi 11 min km²) Ermənistan Respublikasının işğalı altındadır.\nİş elanları Erməni qızlarının Şuşa keyfi (FOTO) "Qarabağ" İsveçrəyə yollandı Ermənilərin düşmən elan etdiyi əcnəbi jurnalist (FOTO) Xalq artistimizin ayağını kəsdilər Əsgərlərimiz "Tək qıç" erməni muzdlusunu necə zərərsizləşdirdi? Azərbaycanın kəsilmiş "şah damarı" Şuşa: 23 il sonra (FOTO) Azərbaycandan Qarabağdakı qanunsuz çəkilişə görə sərt bəyanat "Gecə canavarları"nın Qarabağda nə işi var?\nТеги: Dağlıq Qarabağ Azərbaycan təbiət Qarabağ Ermənistan


Lankaran-Nagoya-shi aviabiletlər - bütün Lankaran-Nagoya-shi teyyare bileti qiymətləri | Trips\nLənkaran - Nagoya-shi\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Lankaran-Nagoya-shi təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nLankaran-Nagoya-shi aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Lankaran-Nagoya-shi biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Nagoya-shi - Lənkaran istiqamətinə


“Ölkə Prezidentinin nitqlərində də qeyd olunub ki, vaksin məsələsində də qlobal həmrəyliyin göstərilməsi vacib məqamlardan biridir”.\nO bildirib ki, Azərbaycanın buna görə əsas məqsədi BMT Baş Asambleyasının xüsusi sessiyanı çağırmaq idi: “Vaksin məsələsinin də bu sessiyada müzakirə olunur. Klinik testlərdən keçirilmiş vaksinlərdən hansının alınması ölkəmiz tərəfindən yaxından izlənilir. Aidiyyəti strukturlar və mütəxəssislər xarici mütəxəssislərlə birgə bu məsələni araşdırır”.\nTƏBİB-in xəstəliklərin profilaktikası və kontrolu şöbəsinin müdiri Yaqut Qarayeva isə qeyd edib ki, ölkəmizə gələn xarici mütəxəssislərlə vaksin məsələsi müzakirə edilir: “Bir peyvəndin hazırlanıb insanların istifadəsinə verilməsi uzun zaman tələb edən prosesdir. Buna ehtiyatla yanaşmaq lazımdır. TƏBİB-in Elmi Şurasına da bütün dünyada peyvəndlə bağlı işlərin araşdırılması tapşırılıb. Bundan sonra dövlətə müəyyən təkliflər təqdim olunacaq”.


Gəncədə Aşura günü insanların rahatlığı təmin edilib | Bizimxeber\nGəncədə Aşura günü insanların rahatlığı təmin edilib\n24 Oktyabr 2015 / 13:50 / Baxış sayı: 546\nMəhərrəmlik dini ayin deyil, mərasimdir və bu mərasimin insanların İmam Hüseynə olan hörmət və sevgisindən qaynaqlanır. Gəncədə şəhər İcra Hakimiyyəti tərəfindən Aşura gününün mütəşəkkil və yüksək səviyyədə keçirilməsi üçün əvvəlcədən hazırlıq işləri aparılaraq inançlı insanlara lazımi imkanlar və şərait yaradılıb. Bu gün səhər saatlarından başlayaraq ictimai nəqliyyat vasitələri gücləndirilmiş iş rejimində fəaliyyət göstərir.\nŞəhərin müxtəlif yaşayış massivlərindən ziyarətçilərin “İmamzadə” dini kompleksinə aparılması üçün pulsuz nəqliyyat vasitələri də təşkil edilib. Eyni zamanda, vətəndaşlara xidmət və təhlükəsizliyi təmin etmək üçün məscidlərin ətrafına və “İmamzadə” dini kompleksinə təcili tibbi yardım briqadası, Dövlət Yanğından Mühafizə İdarəsinin yanğınsöndürən avtomobilləri cəlb edilib.\nZiyarətgahda işıqlandırma sisteminin əhatə dairəsi daha da genişləndirilib. İçməli su daşıyan maşınlar da ziyarətçilərin ixtiyarına verilib. Xeyriyyəçi insanlar ziyarətgahda çadırlar qurublar. İmamzadəyə gedən yollarda tıxacların yaranmaması üçün şəxsi avtomobil vasitələrinin hərəkəti məhdudlaşdırılıb. DYP əməkdaşları tərəfindən yollarda sürücülər bu haqda məlumatlandırılıb. Gəncəlilər Aşura günündə keçirilən qanvermə aksiyalarında böyük həvəslə iştirak edirlər. Xəstəxanalarda gözü yolda olan, qan gözləyən, ehtiyacı olanlara kömək etmək mərhəmətdən irəli gəlir və bu Allaha imanın, ibadətin ifadəsidir.


Yezidi kürddən iraqlı jurnalistə şok açıqlama - FOTO\n26 Avqust 2014 15:49\nİraqın “BasHaber” qəzetinin reportyoru İŞİD-in zülmündən baş götürüb qaçan yezidi kürd ailələrindən birində olub.\nAxar.az xəbər verir ki, yezidi kürdlərin sıx yerləşdiyi bölgə əsasən Türkiyənin Diyarbəkiır şəhəridir.\nJurnalist yazır ki, Diyarbəkirin Sur mahalına aid Hüseynik kəndinə üz tutub. Kənd sakini Muxtar Ağıllı və onun köməyi ilə sığınacaq tapan yezidi kürd ailəsi ilə görüşüb.\n“Kəndə bir kilometr qədər qalmış Muxtarın “Qesra Bave EVDO” adlı sarayına gəlirik. Bir neçə Hüseynik sakini bizi qarşılayır. Muxtar Ağıllı və oğlu Fərdi bizi yezidi qonaqları - Həsən Noyabr Əli ilə oğlu Salehin oturub çay içdiyi qarşıdakı evin kölgəliyinə gətirir. Həsən Noyabr Əli və ailəsi nələr yaşamış nələr?”\nMüxbir qeyd edir ki, yezidi ailəsinin başçısı Həsən Noyabr “Biz ölüyük bilirsənmi?” - deyə, danışmağa başlayır:\n“Mən Şengalının Rambosi kəndindənəm. İŞİD bizə hücum edəndə 4-5 saata yaxın döyüşdük və patronlarımız tükəndi. Ondan sonra qaçdıq. Evlərimizdəki pullarımız, qızıl və qiymətli əşyalarımız, heyvanlarımız, hər şeyimiz getdi. Amma bunlar əhəmiyyətli deyil. Qızlarımız, qadınlarımız təcavüzə uğradı, indi bazarlarda satılır”.\nNoyabr Əli əlavə edir: “Muxtar Ağıllı ilə görüşdüm. Dərhal bizə avtomobil tutdu və Diyarbəkirə doğru yola çıxdıq. Bütün xərcimizi çəkdi. Hətta havanın isti olmasına görə kondisioner aldı. Mən ölənə qədər bizə zülm edən İŞİD-i və yaxşılıq edən qardaşım Zəkini unutmayacağam”.\nMuxtar Ağıllı isə deyib ki, Sur mahalının 248 kəndi var: “Hər kənd bir yezidi ailəsini yanına alsa, 2500 yezidi kürd ailəsinin sığınacaq problemi həllini tapar. Bu kampaniyanı bələdiyyə başqanlarımızla müzakirə edəcəyəm”.\nNoyabr Əli əlavə edib ki, oğlu Hollandiyada, qızı isə Amerikada yaşayır və yaxın zaman bu iki ölkədən birinə getmək istəyirlər.


Knidos antik şәhәrini iki ay yarımda 40 min turist ziyarәt edib | TRT Azerbaycan\nKnidos antik şәhәrin...\n07.09.2020 ~ 19.09.2021\nHә il minlәrlә yerli vә xarici turistin axın etdiyi 2 min 600 illik antik şәhәr sütunlu küçәsi, aqorası, antik teatrları vә iki limanı ilә turistlәrin diqqәtlәrini cәlb edir.\nYeni növ koronavirus epidemiyası sәbәbindәn iyunun 15-dә ziyarәtә açılan Knidos antik şәhәrini bu günәdәk 40 min turist ziyarәt edib.\nSelçuk Universitetinin Ədəbiyyat fakültəsinin Arxeologiya kafedrasının müәllimi professor Ertekin Doksanaltı Knidosun antik dövrdə strateji әhәmiyyәtә malik bölgәlәrdәn biri olduğunu ifadә edib.\n‘‘Antik şәhәrә Egey bölgәsinin qapısı deyә bilәrik. Antik şәhәr Egey ilә Aralıq dәnizlәrinin kәsişdiyi bölgәdә yerlәşir. Bu xüsusiyyәtinә görә şәhәrdә iki liman var’’,-deyә Ertekin Doksanaltı bildirib.\nKnidosun elmi, sәnәt vә mәdәni cәhәtdәn inkişaf etdiyini bildirәn Doksanaltı deyib: ‘‘Antik dövrün 7 möcüzəsindən biri hesab edilәn İskəndəriyyədəki mayakın memarı knidoslu Sostratusdur. Kos adasının qonşusu olan Knidos Hippokrat Tibb Məktəbinə rəqib vә hətta ondan da qәdim tibb mәktәbinә sahibdir. Knidos həkimləri qədim zamanlarda Aralıq dənizi hövzəsindəki bir çox bölgәdә xidmət edirdilər’’.\nEtiketlәr: #Muğla , #Knidos antik şәhәrini iki ay yarımda 40 min turist ziyarәt edib


Mərdəkanın mərkəzi yolu təmir olunur (FOTO/VİDEO) - Trend.Az\nMərdəkanın mərkəzi yolu təmir olunur (FOTO/VİDEO)\nBiznes və iqtisadiyyat xəbərləri Materials 24 May 2016 15:06\nMərdəkan şosesinin bir hissəsinin və Mərdəkan qəsəbəsinin Sergey Yesenin küçəsinin müəyyən hissəsinin təmiri işlərinə start verilib.\nXəzər rayonunun Mərdəkan şosesinin bir hissəsinin və Mərdəkan qəsəbəsinin Sergey Yesenin küçəsinin müəyyən hissəsinin təmiri işlərinə start verilib.\n"Azəravtoyol" ASC-dən Trend-ə verilən məlumata görə, təmir-tikinti işləri Mərdəkan şosesinin Şağan qəsəbəsinə gedən yolla kəsişməsindən Mərdəkan qəsəbəsinin Sergey Yesenin küçəsi ilə kəsişməsinədək olan 600 metrlik hissəsində və Sergey Yesenin küçəsinin Hacı Zeynalabdin Tağıyev küçəsi ilə kəsişməsinədək olan 1400 metrlik hissəsində aparılır.\nAparılan işlər çərçivəsində piyadaların rahat və təhlükəsiz hərəkəti üçün yol boyu mövcud piyada səkiləri bərpa olunur, kənarlarına səki daşları düzülür. Ümumilikdə sözügedən əraziyə 4 min p/m yeni səki daşı düzüləcək. Buna paralel olaraq mövcud avtobus dayanacaqlarının genişləndirilməsi işləri də həyata keçirilir. Dayanacaqlar olan ərazilərdə xüsusi "cib"li dayanacaqlar yaradılır.\nMüəyyən ərazilərdə avtonəqliyyat vasitələrinin normal hərəkəti üçün yolun hərəkət hissəsi də 0,5-1 metr arası genişləndirilir. Bundan başqa, köhnə asfalt-beton örtüyünün üst qatı frezlənərək ərazidən daşınır. Bundan sonra 10 min kv.m-dən çox sahəyə yeni asfalt-beton örtüyünün döşənməsi işləri həyata keçiriləcək.\nTəmir-tikinti işləri zamanı yeraltı kommunikasiya xətlərinin dəmir-beton plitələri qaldırılaraq baxış qapaqları da yenilənir.\nTəmir işləri aparılan ərazilərdə hərəkət hissə-hissə məhdudlaşdırılır. Sözügedən yolda hərəkətin intensivliyi nəzərə alınaraq işlərin qısa müddət ərzində başa çatdırılması nəzərdə tutulub. Bunun üçün əraziyə kifayət qədər qüvvə cəlb olunub.


Elman Rüstəmov: Əmanətlərin tam sığortalanması dövlət siyasəti olaraq kiçik əmanətçilərin qorunmasına yönəlib - AZƏRTAC – Azərbaycan Dövlət İnformasiya Agentliyi\nElman Rüstəmov: Əmanətlərin tam sığortalanması dövlət siyasəti olaraq kiçik əmanətçilərin qorunmasına yönəlib\nBakı, 23 dekabr, Səadət Hakıyeva, AZƏRTAC\nBank faizlərinin aşağı salınması tendensiyası çox əhəmiyyətlidir. Yeni verilmiş kreditlər üzrə faizlər son iki ildə 5 faizdən çox aşağı düşüb. Təbii ki, bu amil bank və istehlak kreditlərinin faizlərinin aşağı düşməsinə gətirib çıxarmalıdır. Digər tərəfdən və ən əsası, biznes kreditlərinin faizinin aşağı düşməsi kiçik və orta müəssisələr üçün də əlçatan olmalıdır. Bu, onlar üçün öz bizneslərini qurmaq baxımından çox əlverişli olacaqdır.\nBank faizlərinin aşağı düşməsi prosesi təkcə Mərkəzi Bank tərəfindən görülmüş işlərlə kifayətlənməməlidir. Burada faizlərin müəyyən dərəcədə yüksək olması sual yaranmasına gətirib çıxarır. Bu da təbii olaraq, iqtisadiyyatda olan risklərin, bankların, biznesin riski ilə əlaqədardır. Biz çalışmalıyıq ki, digər qurumlarla birlikdə bu riskləri əhəmiyyətli dərəcədə azaldaq. Bu risklər bizə məlumdur və biz bunun üzərində işləyirik. Bank faizlərinin aşağı düşməsində görülmüş işlərin, aparılan islahatların rolunu yüksək qiymətləndirirəm. Biz bu islahatları daha da dərinləşdirməliyik.\nBu fikirləri AZƏRTAC-a açıqlamasında Mərkəzi Bankın sədri Elman Rüstəmov bildirib.\nƏmanətlərin sığortalanması məsələsi ilə bağlı fikirlərini də bölüşən Mərkəzi Bankın sədri deyib: “Prezident İlham Əliyevin Milli Məclisə təqdim etdiyi məktub əsasında əmanətlərin sığortalanması məsələsi gündəmdədir. Bunun üçün 100 min manat daxilində norma qoyulub. Bu, qonşu Rusiya, Türkiyə kimi ölkələrlə müqayisədə dəfələrlə çoxdur. Yeni təqdim olunan sistem çox səmərəlidir. Sistemə əsasən, əhalinin demək olar ki, 99,8 faizinin əmanətləri tam sığortalanır. Qalan 0,2 faiz insanların isə maliyyə bilikləri çox yüksəkdir. Belə insanlar əllərində olan vəsaiti qazandıqları kimi, idarə etməyi də bacarırlar və onlarla bağlı heç bir problem görmürəm. Amma onların da əmanətlərinin yüksək məbləğdə, məsələn, 100 min manat hissəsi sığortalanır. Ən başlıca məsələ, əhalinin 99,8 faizinin əmanətlərinin tam sığortalanmasıdır. Bizdə 7 milyona yaxın əmanətçi var. Bunların çox böyük hissəsi kiçik və orta əmanətçilərdir”.\nElman Rüstəmov vurğulayıb ki, əmanətlərin tam sığortalanması dövlət siyasəti olaraq kiçik əmanətçilərin qorunmasına yönəldilib. Yüksək gəlirli əmanətçilər isə maliyyə cəhətdən daha savadlı olduqlarından, onların əmanətlərinin qorunmasında heç bir problem yoxdur.\nAZERTAG.AZ :Elman Rüstəmov: Əmanətlərin tam sığortalanması dövlət siyasəti olaraq kiçik əmanətçilərin qorunmasına yönəlib


“Türkiyəni oyundan kənarda saxlamaq istəyirlər” –\n“Liviya probleminin həlli ilə bağlı Berlindəki görüşdən ciddi nəticə çıxmadı. Berlindəki görüşə Liviya probleminin həllindəki iki əsas dövlətin – Türkiyə və Rusiyanın liderləri də qatılmışdılar. Ancaq BMT və Avropa Berlin toplantısı vasitəsilə “biz də varıq” demək istəyirdilər. Berlinə qarşıduran tərəflər –Tripolidəki mərkəzi hökumətin başçısı Sərrac və müxalif general Haftar konfransın özünə dəvət olunmamışdılar. Onlar Berlində idilər, müxtəlif liderlərlə konfransdan kənarda görüşürdülər”.\nEkspert hesab edir ki, Berlində atəşkəslə bağlı ümumi razılıq əldə olundu:\n“O da qeyd edildi ki, Liviyada qarşıduran tərəflərə silah və hərbi texnika verilməsin. Yəni Liviyadakı bütün tərəflərə yönəlik silah embaroqusu tətbiq edilsin.\nBunları reallaşdırmaq çətindir. Birincisi, Liviyada yüzlərlə aşirət yaşayır, hamısı da silahlıdır, kim zəmanət verəcək ki, onlar atəşkəsə riayət edəcəklər? İkincisi, Liviyanın qonşu Misirlə minlərlə kilometr nəzarətsiz sərhədi var. Misir isə general Haftarı dəstəkləyir. Elə Birləşmiş Ərəb Əmirlikləri də Haftara tonlarla silah və hərbİ texnika göndərib və göndərir. Liviyanın müxtəlif dövlətlərlə uzun məsafəli sərhəddini necə monitorinq altında saxlamaq olar ki, Misir və ya digər dövlətlər general Haftara silah və hərbi texnika ötürməsin?”.\nElxan Şahinoğlunun fikrincə, Berlin görüşünün nəticəsi Türkiyənin Liviyada rolunun azaldılmasına yönəldimişdi:\n“Çünki əgər deyilirsə ki, qarşıduran tərəfləsə hərbi dəstək verilməsin, bu o deməkdir ki, Avropa Türkiyənin hərbi qüvvələrinin Tripoliyə göndərilməsinin əleyhinədir. Digər tərəfdən Berlin konfransının nəticəsinə görə Liviya probleminin həlli ilə bundan sonra BMT Təhlükəsizlik Şurası məşğul olmalıdır. Türkiyə isə Təhlükəsizlik Şurasının üzvü deyil. Deməli, bu yolla Türkiyəni Liviya probleminin həllindən kənarda saxlamaq istəyirlər. Buna baxmayaraq, Türkiyə və Rusiya Liviyada əsas oyunçu olaraq qalacaqlar.\nLiviya faktiki 2014-cü ildən iki hissəyə bölünüb. Tripolidə bir hökumət, Benqazidə başqa hökumət fəaliyyət göstərir. Benqazini bir qrup ölkə, Tripolidəkini isə digər qrup ölkə dəstəkləyir. Belə vəziyyətdə atəşkəsi Liviyada qorumaq çətin olacaq. Suriyada bu alınmadı”.


Hər qadın və qız gözəl və baxımlı olmaq istəyir. Təəssüf ki, həmişə mükəmməl baxmaq üçün, adətən kifayət qədər vaxt və səy yoxdur. müasir qadın - ana və ev xanımı, lakin bütün lazımi ilə ailəsi üçün təmin etmək üçün tam gücü ilə işləyir əməkdaşı deyil. Lakin hətta məşğul qadın nümayəndələri bədən və xüsusilə əlləri əsas qayğı üçün vaxt tapmaq lazımdır. Bütün sonra, ilk şey qadının əlində baxaraq, insanlara diqqət - bu dırnaq vəziyyəti: onlar dəqiq əgər, uzunluğu olub və belə də eyni up edilir. Sevindirici haldır ki, müasir texnologiya mümkün çox səy və vaxt xərcləri olmadan, gözəl davamlı və uzun dırnaqları etmək. Biz uzantıları gedir gel dırnaqları. yalnız 2,5 saat bir ay sərf sonra, əllərində görünüşünü narahat edə bilməz.\nBu evdə müstəqil dırnaq gel və ya yalnız kabin bu proseduru etmək mümkündürmü? Anything mümkündür. gel, UV lampa, fırça Bonder, primer, dehydrator, Buff və sərt dırnaq fayl, forma Amma bəzi materialları almaq lazımdır.\nSiz gel dırnaqları qurmaq əvvəl Belə ki, o, bir UV lampa almaq lazımdır. gel solidifies olan bu cihaz. prosesi qurmaq üçün sadəcə mümkün lampa olmadan. Adətən, belə bir cihaz 120 dəqiqə timer və "daimi" var.\ngel dırnaqları yaratmaq üçün necə üzrə praktiki məsləhət\nNail uzantıları dörd mərhələdə həyata keçirilir.\nFirst. Baffikom dırnaq matt rəng nazik təbəqə qaldırıldı. Siz zədələnə bilər bu dırnaq nömrəli çox təzyiq ehtiyac yoxdur və gel yumşaq əsasında qalmaq mümkün deyil. dırnaq həcmi ciddi formada düzülmüş. Dehydrator dırnaq boşqab obsushivayut. Bonder çox nazik qat tətbiq. Care vəsait barmaqlarını və cuticles dəri düşmür təmin etmək üçün alınmalıdır. lampa yandırmaq və 2 dəqiqə üçün əlini keçirilməsi (gel vasitələrinin hər istehsalçısı öz vaxt göstərir, lakin adətən 3 dəqiqə keçmir).\n2. Brush gel baza qat sahəsi. Bu (hər tərəfində mərkəzində 2 mm 1 millimetr və həmçinin pulsuz dırnaq kənarında ola bilər) qalın olmamalıdır və ya kənarları yayılmışdır. 2 dəqiqə UB lampası sizin əl tutun. dırnaq məsləhətləri nazik gel qat qırmaq deyil, belə ki, diqqətlə kif aradan qaldırılması. Bu mərhələdə solidified gel artıq uzunluğu kəsmək, və sonra doğru forma vermək lazımdır. yapışan qat kəsici əvvəl lampa Drain nəticəsində çıxarılır. Bu yapışqanlığının aradan qaldırılması üçün bir xüsusi alət edilir.\n3. Əsas gel müraciət və ya, başqa sözlə, o, "modelləşdirilməsi" adlanır. Bu harada qalın olmalıdır. süni gel dırnaqları köməyi ilə, onlara hamar və təbii bir görünüş edir. Nə olursa olsun süni dırnaq uzunluğu gel yüksək qat onun mərkəzində olmalıdır. Belə ki, gərək həm boyunca və arasında düzgün arch dırnaq yaratmaq. 2 dəqiqə lampa sizin əl qoyun. Sonra Tackiness aradan qaldırılması və mənfi cəhətləri zapilivaem dırnaq şəklində. son dırnaq boşqab üçün istifadə yumşaq baffik scuffing.\n4. son addım - gel-başa və ya üst qat istifadə istehsal olunur ki, bir topsheet. Bu pulsuz kənar sonunda xüsusi diqqət ilə, bütün dırnaq tətbiq edilir. gel dırnaqları yaratmaq üçün necə bilmək istəyənlər üçün, siz vacib bir tip yadda olmalıdır: hərtərəfli başa gel əhatə olunmalıdır süni örtüklü üz rassloyki çəkinin. örtük qat lak qat eyni qalınlığı olmalıdır. UB lampası 2 dəqiqə əlini qoyun. Top-gel yapışqan qat buraxmaq deyil.\nonlar qıra bilər, çünki build-up sonra, tırnak çalmak və ya ən azı 2 gün onlara basın tövsiyə deyil. Gel dırnaqları hər hansı bir lak ilə əhatə oluna bilər ya da aşkar tərk.\nHər 3-4 həftə etmək dırnaqları düzəliş. Bunun üçün süni örtüklü olmadan regrown hissəsi düzülmüş süni dırnaqları və gel üst qatı off sawed. Bəzən bu proses bəzi yerlərdə düzəliş bir müddət əvvəl, təbii gel nömrəli off soyulmuş, xüsusilə də əgər, faktiki build-up daha çox vaxt tələb edə bilər.\ngel dırnaqları yaratmaq üçün necə ipuçları oxuduqdan sonra, hər hansı bir qadın evində bu proseduru etmək imkanı. Yalnız bir neçə dırnaq qayğı saat - və əllərinizi bütün ay ərzində böyük görünür.\nPerfect Match edir: manikür və pedikür üçün 10 il rəng birləşmələri\nMümkün hamiləlik zamanı dırnaqları artırılması olunur: əks\nNecə və nə dırnaq lakı əhatə?\nNaroscheny dırnaqları neçə, vaxtı düzəliş və tövsiyələr keçirilir\nBir buqələmun rengi kimi, və nə asılıdır?\nNecə laptop wi-fi söndürmək olar? WiFi parol dəyişdirmək üçün necə\nTCP Warface xarakter surəti necə\nBuxarlanma nədir? Necə buxarlanma prosesi?\nHead Start: Lead texnika komanda. track və sahə\nŞizofreniya dərman və xalq vasitələrin müalicəsi